Posted on 30/11/2017 by admin\tunder Vesti\nPut putujem: Gojkovićeva, Obradović i dr. u Šangaju\nPredsednica Narodne skupštine Srbije Maja Gojković, u okviru zvanične posete Narodnoj Republici Kini, na poziv predsednika Svekineskog narodnog kongresa Džanga Deđijanga, posetila je juče Šangaj i razgovarala sa predsednicom Svekineskog narodnog kongresa grada Šangaja Jin Jicun i obišla Centar za žene i decu. Gojković je na sastanku sa Jicun istakla da Srbija i NR Kina razvijaju izvanredne političke odnose koji su podignuti na nivo sveobuhvatnog strateškog partnerstva, što je dobar podsticaj za razvoj saradnje na polju ekonomije, turizma, obrazovanja i kulture, kao i na lokalnom i regionalnom planu.\nJicun je naglasila da Srbija i Kina imaju ne samo dugu istoriju dobrih odnosa, već i svetlu budućnost, imajući u vidu da ih duboko razvijaju, da dve zemlje podržavaju jedna drugu po vitalnim nacionalnim pitanjima i da su odnosi dostigli nivo čeličnog prijateljstva. Jicun je upoznala predsednicu Parlamenta Srbije sa razvojnim potencijalom Šangaja, kao svetske metropole sa 24 miliona stanovnika.\nPut putujem II: Popović u Bratislavi\nMinistar za inovacije i tehnološki razvoj Nenad Popović sastao se u utorak u Bratislavi sa zamenikom kineskog ministra za inovacije i nauku Meng Lijem, a na sastanku je bilo reči o razvoju industrijsko-tehnoloških parkova u Srbiji, kao i o podršci Kine za razvoj inovacija i novih tehnologija. “Imamo apsolutnu podršku Kine u tome da koristimo njihova znanja iz inovacija, novih tehnologija i izgradnje inovacionog eko-sistema. Dobićemo svu teorijsku i iskustvenu podršku, a dogovorili smo sastanak u narednim mesecima gde bi u okviru radne grupe razgovarali o tome da što vise naših istraživača koji se bave inovacijama dobiju iskustva of kineskih kolega”, rekao je Popović. Bilo je reči i o transferu tehnologija i znanja, navodi ministar, kako bi se ekonomija u budućnosti bazirala na znanju i inovacijama.\n“U narednih pola godine, godinu dana ćemo imati prve implementacije zajedničke saradnje. U prošlosti Kinezi nisu imali osobu u ministarstvu zaduženu za inovacije, a sada im je to jedan od najznačajnijih zamenika ministara, to govori o značaju ove oblasti”, rekao je ministar. Na sastanku je poseban akcenat stavljen na industrijsko-tehnološki park u Borči, čija se izgradnja uskoro očekuje. “U Borču bi došle velike kineske kompanije, ne samo sa svojom proizvodnjom već, što je još važnije, sa naučno-istraživačkim centrima. Na taj način bi mladi inženjeri, naša najbolja snaga za budućnost, ostajali u Srbiji i radili zajedno sa svojim kineskim kolegama”, zaključio je Popović.\nDogodine 1.300 stipendija Fonda za mlade talente\nMinistar omladine i sporta Vanja Udovičić najavio je da će naredne godine Fond za mlade talente “Dositeja” stipendirati 1.300 mladih, a iznos stipendije biće 30.000 dinara. “U prethodne četiri godine smo povećali broj stipendija sa 1.000 na 1.250, a iznos stipendije sa 25.000 na 30.000 dinara. Nastavljamo taj trend i sledeće godine povećavamo taj broj za još 50 stipendija, pa će ih biti 1.300, u iznosu od 30.000 dinara”, rekao je Udovičić, koji je i predsednik Fonda. On je dodao da 80 odsto mladih koji su dobili stipendiju Fonda za manje od godinu dana nađe posao, dok se preostalih 20 odsto opredeli da nastavi svoje školovanje i usavršavanje\nVlada Vojvodine: Prijem za najbolje đake\nPovodom završetka projekta “Učim+Znam=Vredim”, koji je realizovalo Udruženje za promociju društvene odgovornosti, u petak 24. novembra u 12 sati, u holu zgrade Pokrajinske vlade je organizovan svečani prijem za više od 200 najboljih đaka koji su promovisani na bilbordima u sedam lokalnih samouprava. Na skupu su govorili: Đorđe Milićević, potpredsednik Pokrajinske vlade, Miloš Vučević, gradonačelnik Novog Sada i Aleksandar Savanović, predsednik Udruženja za promociju društvene odgovornosti.\nNa svečanosti predstavnici lokalnih samouprava u kojima je realizovan projekat Učim+Znam=Vredim podelljene su nagrade đacima, dok će učenicima koji su proteklih godina, zbog svojih uspeha, dva puta bili predstavljeni na bilbordima posebne plakete uručio Goran Bajšanski, svetski prvak u savate boksu, humanitarac i aktuelni dobitnik Novembarske povelje Grada Novog Sada, te Jovan Adamov, poznati kompozitor i dirigent.\nNajbolji na bilbordima: Dušan\nDušan Petrović, nekadašnji đak Gimnazije „Jovan Jovanović Zmaj”, osvojio je prvu nagradu na državnom takmičenju iz matematike. „Matematika mi je oduvek bila zanimljiva i nije bilo teško da se posvetim pripremi za takmičenje. Sada sam u Beogradu, studiram informatiku, i voleo bih da budem programer u budućnosti, ovde ili u inostranstvu“, kaže Dušan.\nZa konkurse mladih 20 miliona dinara\nMinistarstvo kulture izdvojilo je više od 20 miliona dinara za različite konkurse za mlade, za ovu godinu, izjavio je u utorak ministar kulture Vladan Vukosavljević na Sajmu mladih, trećeg po redu, koji se održava u Sava centru”. Vukosavljević je rekao da je to višestruko više nego što je Ministarstvo kulture izdvajalo za različite konkurse za mlade prethodnih deset godina. On je istakao da obrazovanje nikada ne sme da prestane, jer samo tako osposobljeni mladi ljudi mogu da se nose sa izazovima koji ih nesporno čekaju u životu.\nPredsednik Skupštine Beograda Nikola Nikodijević istakao je da neće biti uspeha i rešenja ukoliko lokalna samouprava, država, nevladin sektor i omladinska udruženja ne budu delovali zajedno.\nBesplatan trening u školama u Begeču\nI begečka OŠ „Veljko Petrović” ušla je projekat koji je pokrenula Gradska uprava za sport i omladinu „Besplatan sport u škole” – uključeno je čak 30 odsto učenika. U dve grupe školice sporta prijavljeno je oko 50 devojčica i dečaka, i to 35 iz 1. i 2. razreda, a petnaestak iz 3. i 4, dok se u rukometnu sekciju za učenike od 5. do 8. uključilo 40 dece. „Treninzi se odvijaju dva puta sedmično i s obzirom na to da škola ima 300 učenika, odziv je dobar“, rekao je realizator programa Đuro Tojagić. „Ta ideja, koja je fantastična, omogućila je deci da se besplatno dodatno bave fizičkom aktivnošću, koja je toliko nepohodna u njihovom razvoju, posebno da se steknu navike od malih nogu. Važno je to da se deca testiraju, a rezultati se pohranjuju u centralnoj bazi, tako da roditelji svakog trenutka mogu da ih saznaju.“\nTermini u kojima se sprovode te aktivnosti prilično utiču na odziv. „Uglavnom su to termini u međusmenama pa su deca mlađeg uzrasta prinuđena na to da na treninge dolaze u pratnji roditelja. Međutim, roditelji uglavnom tada rade, a nije retko da posle treninga imaju pauzu do početka nastave pa je problem gde utrošiti to vreme. Kada bismo i to rešili, uveren sam da bi procenat uključene dece bio veći. U svakom slučaju, ovakvi programi su potrebni i neophodni našoj deci“, uveren je Tojagić.\nZavidno znanje: Finale kviza o bezbednosti u saobraćaju\nUčenici četiri novosadske srednje škole pokazali su zavidno znanje u poznavanju saobraćajnih propisa na finalnom kvizu o bezbednosti u saobraćaju. Prvo mesto zauzela je ekipa Tehničke škole “Mileva Marić Ajnštajn”, drugo mesto pripalo je ekipi Gimnazije “Laza Kostić”, treće Srednjoj mašinskoj školi, dok se kao poslednja plasirala Srednja Ekonomska škola “Svetozar Miletić”. Kviz je organizovan kao završnica projekta “Semaforizacija 7”, koji je realizovao Centar za promociju bezbednosti saobraćaja. Pravo prvenstva prolaza, preticanje, dozvoljena brzina kretanja van naseljenog mesta i u naselju – samo su neka od pitanja na koja su srednjoškolci dali tačne odgovore i pokazali da su naučili mnogo o bezbednosti u saobraćaju. Zlatne medalje, za najviše tačnih odgovora, dobila je ekipa Tehničke škole “Mileva Marić Ajnštajn”. “Došli smo na ovo takmičenje da bi unapredili svoje sposobnosti u oblasti bezbednosti u saobraćaju, pripremali smo se oko dve nedelje za ovo takmičenje i smatram da smo nivo iznad nego što smo bili ranije”, kaže Luka Knežević, kapiten ekipe TŠ “Mileva Marić Ajnštajn”.\nProjekat “Semaforizacija 7” već sedmu godinu\nProjekat “Semaforizacija 7” održava se već sedmu godinu, a cilj je da maturantima, kao najugroženijoj kategoriji, razbije zablude o bezbednosti u saobraćaju. “Mladi su skloni zabludama, zbog nedostatka kako životnog tako i saobraćajnog iskustva, tako da je to bio glavni cilj ovog projekta da im objasnimo zašto je bitno da uvek kao vozači i kao putnici vezuju sigurnosni pojas ne sedaju pod dejstvom alkohola za volan i poštuju ograničenja brzine”, kaže Marijana Jovanović, predsednica Centra za promociju bezbednosti saobraćaja.\nSvoj doprinos edukaciji maturanata u oblasti bezbednosti u saobraćaju i ove godine dalo je Javno komunalno preduzeće “Parking servis”. “Ne radi se samo o poznavanju nego i primeni propisa kada postanu aktivni učesnici. Ono što mi mislimo da je to naravno potrebna stvar kako za mlade ljude tako i za starije i mi ćemo nastaviti i dalje da podržavamo ovakve i slične projekte”, kaže Aleksandar Pribić, pomoćnik direktora JKP “Parking servis”. Tokom sedam godina projekta “Semaforizacija”, obuku o bezbednosti u saobraćaju prošo je više od 5.000 maturanata.\nStudenti turizma i hotelijerstva u Novom Sadu\nVeć četvrtu godinu za redom, nevladino udruženje „Fortuns”, u saradnji sa Prirodno – matematičkim fakultetom iz Novog Sada i Međunarodnom asocijacijom studenata turizma i hotelijerstva, organizuje Međunarodnu konferenciju studenata turizma i hotelijerstva – MEKST. Član Gradskog vеća za privrеdu Milorad Radojеvić pozdravio jе učеsnikе Konfеrеncijе u amfitеatru Prirodno-matеmatičkog fakultеta. Pored učesnika, sponzora i prijatelja, konferenciji su prisustvovali i potpredsednik Vlade Vojvodine i pokrajinski sekretar za privredu i turizam Ivan Đoković, kao i direktor Turističke organizacije Grada Novog Sada Branislav Knežević. Konferencija okuplja oko 800 studenata iz preko 15 država Evrope i na putu jе kreiranja platforme za usavršavanje mladih u turizmu. Učesnici MEKST konferencije imaju priliku da nauče kako realizovati dobru poslovnu ideju, izgraditi uspešnu karijeru i druge bitne stvari iz sveta poslovanja.\nNagrade najboljim romskim đacima\nDa se trud i rad isplate, potvrdili su i najbolji romski srednjoškolci iz opštine Stara Pazova. Oni su za ostvarene izuzetne rezultate tokom školovanja 24. novembra dobili i novčane nagrade. Za takvu finansijsku podršku đaka romske nacionalnosti, opština Stara Pazova obezbedila je 100 hiljada dinara. https://www.youtube.com/watch?v=LOtXpg5jaaI\nRadionice kreativnog pisanja u Novom Sadu\nGradska biblioteka u Novom Sadu pokrenula je radionice kreativnog pisanja. Radionice se održavaju u čitaonici bibliotečkog ogranka “Stevan Sremac” u Novom Sadu. Vreme održavanja radionica je sredom od 18 do 19:30 časova. Na radionicama se proučava književnost iz ugla samostalnog stvaranja umetničkog dela (kratkih priča i poezije). Učesnici radionica će imati priliku da osmisle svoje viđenje književnog sveta, a vodi ih mladi pisac Milan Subotić. Radionice su namenjene mladima do 27 godina. Da biste ih pohađali neophodno je da se prijavite u ogranku biblioteke i postajete stalni član radionica. Potpuno su besplatne, potrebno je samo malo dobre volje i želje da se piše.\nSva bliža obaveštenja možete dobiti preko mejla tallstoryteller@outlook.com, ili u bibliotečkom ogranku “Stevan Sremac” u Novom Sadu (ogranak kod pošte). Ako volite da pišete i volite da čitate, a želite da čujete i kako drugi čitaju ono što pišu, ali vam ne bi smetalo ni da sami čitate ono što napišete, pridružite se radionici kreativnog pisanja.\nJovini gimnazijalci neprikosnoveni\nGimnazija „Jovan Jovanović Zmaj” već godinama beleži izuzetne rezultate na školskim sportskim takmičenjima. Već osam godina su najbolja škola na teritoriji opštine Novi Sad, a ove godine uspeli su da sakupe gotovo tri puta više bodova od drugoplasirane Srednje škole „Svetozar Miletić”. U prošloj školskoj godini košarkaši „Jovine” gimnazije, koje je vodila profesorka Tatjana Mitrović, osvojili su državno prvenstvo i izborili plasman na svetsko prvenstvo, koje je održano u Poreču, u Hrvatskoj, gde su zauzeli šesto mesto. Zlatnim odličjima okitili su se gimnastičari u muškoji i ženskoj konkurenciji, karatisti i yudisti su se borili na državnom prvenstvu, a ove godine od devet plivača Gimnazije, koji su se takmičili na državnom prvenstvu, sedam je osvojilo medalje. I ranijih godina Gimnazija je imala državne prvake i u atletici, odbojci, a sa prvenstva Srbije u stonom tenisu, koje je održano u četvrtak, stonoteniserke su se vratile sa zlatnom medeljom u ekipnoj konkurenciji.\nNajveći uspeh na sportskom polju „Jovina” gimnazija je postigla osvajanjem šestog mesta na Svetskom školskom prvenstvu u Poreču. Profesorka Tatjana Mitrović ne krije zadovoljstvo i ponos zbog uspeha svojih đaka. – Bio je to trnovit put, s obzirom na to da danas svi igraju košarku i uopšte nije lako osvojiti državno prvenstvo, pogotovo ako se zna da u Beogradu u Sportsku gimnaziju idu košarkaši iz „Zvezde” i „Partizana” – istakla je Tatjana Mitrović. – Moju ekipu su sačinjavali igrači iz KK „Vojvodina i KK „Sports Njorld” iz Novog Sada. U konkurenciji Češke, Engleske i Grčke, bili smo prvi u grupi. Posle pobede nad Belgijom, u četvrtfinalu smo zaustavljeni od Finske, da bismo u meču za plasman od 5. do 8. mesta, u spektakularnoj utakmici, pobedili Hrvate fantastičnom trojkom u poslednjoj sekundi. Nažalost, u meču za peto mesto više nismo imali snage pa smo izgubili od Grčke.\nZlatni atletičari iz OŠ Žarko Zrenjanin“\nOsnovna škola „Žarko Zrenjanin” je ove godine na sportskim školskim takmičenjima u Novom Sadu zauzela prvo mesto s duplo više bodova od drugoplasirane Osnovne škole „Miloš Crnjanski”. Atletičari su bili izuzetno uspešni i na republičkom takmičenju, gde su se okitili zlatnom medeljom. Gimnastičari su se prvi put plasirali na državno takmičenje i ostvarili sjajne rezultate, a zapažene uspehe imali su odbojkaši i košarkaši. Prvi put su učenici te škole postali prvaci Srbije u atletici. Profesorka fizičkog vaspitanja Marija Vislavski izuzetno je zadovoljna postignutim plasmanom. „Zlatna medalja je rezultat višegodišnjeg rada. Poslednjih deset godina smo uvek bili prvi ili drugi u Novom Sadu, a sad smo konačno došli do republičkog nivoa i osvojili najsjajnije odličje“, rekla je Marija Vislavski. Želje za uspehom ne manjka, kao ni planova za narednu školsku godinu. „Nadamo se da ćemo ponoviti uspeh. Želimo da ponovimo rezultate s atletskog takmičenja, ali i da se plasiramo na republičko s odbojkašima i odbojkašicama“, kaže Vislavski.\nDirektor Osnovne škole „Žarko Zrenjanin” Žarko Mušicki je izuzetno zadovoljan rezultatima svoji učenika i podržava ideje nastavnika. „Zadovoljan sam radom nastavnika. Na časovima fizičkog vaspitanja primenjuju se različiti nastavni sadržaji i individualnim pristupom svakom detetu direktno utičemo na njihovu motivaciju i samopouzdanje“, istakao je Žarko Mušicki.\nRazmena studenata: Dobra iskustva i veća interesovanja\n„Najbolja stvar koja mi se desila za vreme studiranja bila je studentska razmena“, rekao je student novinarstva na Filozofskom fakultetu u Novom Sadu Bogdan Vinka, koji je jedan semestar proveo na Univerzitetu u Temišvaru jer studenti koji su završili najmanje dva semestra na matičnoj instituciji mogu konkurisati za razmenu. Javni konkursi mogu se pronaći na stranicama viskoškolskih institucija koje učestvuju u programu, a namenjeni su isključivo studentima i zaposlenima na odgovarajućem univerzitetu. Novosadski fakulteti uglavnom imaju akademskog koordinatora za određeni smer. „Studenti su sve više upoznati s programima razmene“, kaže akademska koordinatorka za „Erasmus+” Jelena Kleut. „Rast interesovanja se pojavljuje s većim mogućnostima koje univerziteti nude.“ Otežavajuća okolnost, koja može zabrinuti studente koji planiraju razmenu, jeste ta što fakulteti i dalje rade ekvivalenciju predmeta, a ne prepoznavanje bodova. Postoje intencije da studenti odu na semestar ili čitavu godinu i dobiju 30 ESPB-a, koji bi im bili priznati na matičnom univerzitetu. „Ne bih išla na razmenu jer se plašim da ne izgubim budžet pošto mi se ne poklapaju svi predmeti“, rekla je studentkinja Fakulteta tehničkih nauka Nikolina Bućan. Svesni toga da je to jedina manjkavost sistema, studenti konkurišu najčešće zbog iskustava koja su čuli od svojih kolega. „Srećna sam što imam priliku da naučim toliko toga, ovde je potpuno drugačiji pristup obrazovanju, sve je praktično, što meni odgovara“, rekla je studentkinja novinarstva Anja Lalović koja je trenutno na razmeni u Belgiji, i dodala da se studenti uglavnom lako zbliže kada su u stranoj državi. Evidentan je rast broja studenata koji konkurišu za razmenu poslednjih nekoliko godina. Njihova iskustva jesu različita, ali uglavnom pozitivna, zbog mogućnosti da steknu nova znanja i upoznaju drugu kulturu.\nMeđunarodna konferencija studenata na PMFu\nMeđunarodna konferencija studenata turizma i hotelijerstva „Mekst”, četvrta po redu u organizaciji nevladinog udruženja „Fortuns”, Prirodno-matematičkog fakulteta i Međunarodne asocijacije studenata turizma i hotelijerstva (IASTH), održava je 24. i 25. novembra u amfiteatru „Mihajlo Pupin” na PMF-u. Cilj konferencije bio je da se studentima i mladim istraživačima iz pomenutih oblasti obezbedi podrška za njihov dalji profesionalni razvoj. Teme o kojima je bilo reči su priprema veb marketinga u turizmu, novi trendovi u hotelijerstvu i sportski turizam. Na skupu su bili predstavnici uspešnih kompanija, stručnjaci iz turizma i hotelijerstva, kao i resorni političari sa lokala, pokrajine i nivoa cele države. Konferencija je okupila oko 800 studenata iz više od 15 država Evrope.\nDanas „Živi informator” za maturante\nTradicionalni „Živi informator” namenjen najpre maturantima srednjih škola, koji žele da se od trenutnih studenata informišu o određenim studijama, održaće se danas od 12 do 15 časova u prostorijama „Infopolisa” (Apolo centar). Srednjoškolci imaju priliku da odaberu o kom fakultetskom smeru bi želeli da saznaju više, nakon čega će biti spojeni sa studentom koji će se potruditi da reši njihove nedoumice u vezi sa prijemnim testom, predmetima, ispitima i perspektivom nakon završenih studija. „Živi organizator” organizuje Udruženje mladih „BalkanIDEA”.\nPreminuo naučnik Bogdan Maglić\nU subotu, 25. novembra u Sjedinjenim Američkim Državama, mirno i u snu preminuo je znameniti Somborac, Bogdan Maglić, nuklearni fizičar i jedan od najpoznatijih srpskih naučnika. Rođen 5. avgusta 1928. godine u Somboru, gde je završio osnovnu školu, bio je sin narodnog poslanika i advokata Cvete Maglića, a njegov životni put, pored visokih naučnih dostignuća, svedočio je i o nemirnom karakteru. Posle Drugog svetskog rata upisuje fakultet, a po završetku studija fizike na Beogradskom univezitetu 1950, na insistiranje velikog Pavla Savića zaposlio se u tek osnovanom Institutu „Vinča”. Prethodno magistriravši na Univerzitetu u Liverpulu, kao stipendista Uneska, odlazi u SAD na Masačusetski institut za tehnologiju na kojem doktorira 1959, da bi na Univerzitetu Kalifornije radio od 1961. godine. Tamo otkriva elementarnu česticu omega-pi-mezon, što ga lansira u orbitu najeminentnijih svetskih naučnika.\nU školama Srbije 530 čitalačkih klubova sa 8.500 članova\nIzdavačka kuća “Klett” raspisuje novi konkurs za neobjavljeni roman namenjen mladim čitaocima od 11 do 14 godina. Konkurs se raspisuje u okviru društveno odgovorne akcije “Čitalački maraton” sa ciljem da podrži pisce i promoviše čitanje u školama. U maju ove godine raspisan je prvi konkurs na koji je stiglo 209 rukopisa, podsetila je Direktorka izdavačke kuće “Klett” Gordana Knežević Orlić. Tada je a stručni žiri u sastavu Petar Arbutina, Dragana Ćećez-Iljukić i Krsta Popovski u uži izbor uvrstio osam romana, a žiri 142 nastavnika srpskog jezika i književnosti iz cele Srbije odabrao pet i proglasio kao najbolji roman “Ja, Aleksija” Branke Trifunović.\nKnežević Orlić je kao najveći uspeh akcije navela to da je da je po školama u Srbiji oformljeno 530 čitalačkih klubova u koje je učlanjeno 8.500 učenika. Ona je istakla da su na početku akcije bili skeptični , ali da ih je šokirao broj rukopisa koji su stigli na konkurs, a onda broj klubova. “To samo pokazuje da imamo motivisane nastavnike i decu koja žele da budu članovi čitalačkih klubova”, primetila je Knežević Orlić i dodala da je prvonagrađeni roman, opremljen metodičkom aparaturom, već objavljen i da će pomoći mentorima da razviju komuniciraju sa decom i podstaknu ih da čitaju.\nĆećez-Iljukić je skrenula pažnju na nekoliko važnih aspekata akcije “Čitalačkog maratona” – to da su otvorena vrata za sve koji se bave tinejdžerima, da se vrednuje rad nastavnika koji su kreativni i mogućnost da deca uče da komuniciraju, slušaju drugog i brane svoje stavove u argumentovanoj diskusiji. Knežević Orlić veruje da će se kroz dve do tri godine u okviru slične akcije posvetiti i učenicima od prvog do četvrtog razreda.\nRaspisan konkurs “Bosifest 2018”\nRaspisan je konkurs za 9. Beogradski internacionalni filmski festival osoba sa invaliditetom Bosifest, koji će se održati od 10. do 12. oktobra 2018. godine u Sava Centru, saopštio je organizator Hendi centar Koloseum. Konkurs je otvoren od 25. novembra 2017. do 25. marta 2018. godine, a rezultati selekcije biće objavljeni 25. aprila 2018. godine. Festival je takmičarskog karaktera, dok celokupan program sadrži takmičarski i revijalni deo. Filmovi koji ne budu izabrani za takmičarski deo programa, a ispunjavaju uslove konkursa, biće prikazani u revijalnom delu programa.\nŽiri Festivala dodeliće sledeće nagrade: Gran Prix za najbolji film, Nagradu za najbolju režiju i Nagradu za najbolji scenario. Formular Prijave na konkurs i uslovi konkursa mogu se naći na sajtu Festivala – www.bosifest.rs.\nU Beču je na današnji dan 30. novembra 1957umro srpski slikar Paja Jovanović, predstavnik akademskog realizma, autor žanr-scena i velikih kompozicija iz srpske istorije (“Seoba Srba”, “Proglašenje Dušanovog zakonika”). Nakon 1906. stekao je evropsku slavu slikajući portrete vladara i aristokrata.\nNakon što su prošle nedelje trojica maloletnika u Bečeju maltretitali i pretukli Veroniku Ric, i nakon toga napravili selfi, slučaj je i dalje pod istragom. Često se nakon zločina čuje da su počinioci bili mirni, da ništa nije ukazivalo na to da bi mogli da počine zločin i slično. Tako i za vinovnike ovog napada, iako ne kriju da su pravili dečije nestašluke, u školi kažu da nisu pokazivali znakove da bi mogli uraditi ovako nešto. Dodaju da su sa decom radili i ranije, kao i da će nastaviti to da čine.\nBalog Virag Žolt, direktor OŠ “Petefi Šandor” kaže: “Dvojica dvanaestogodišnjaka su došla u školu, bili su na razgovoru kod psihologa, vodimo razgovore i sa njihovim roditeljima i videćemo kakve korake u skladu sa zakonom možemo preduzeti u ovom slučaju.” U skladu sa zakonom dvojica dvanaestogodišnjaka, kao i drugi počinioci mlađi od 14 godina, ne mogu krivično odgovorati, ali mogu njihovi roditelji. Ipak, to se u našoj sudskoj praksi retko dešava, kažu stručnjaci.\nMilo Bošković, profesor Pravnog fakulteta, napomenuo je da ako želimo da predupredimo nasilje, to mora da se uradi sistemski, dok su kazne poslednje sredstvo. A kad je reč o motivima i pitanju kako je moguće da deca naprave takav zločin, stručnjaci odgovaraju da je svaki slučaj zaseban, ali da određeni šablon postoji. U vezi sa konkretnim zločinom u Bečeju istraga je i dalje u toku, tako da još nije poznato šta će institucije preduzeti. Jedino što je poznato, jeste da se najstariji učesnik napada sumnjiči za pokušaj ubistva, zbog čega se nalazi u tridesetodnevnom pritvoru.\nTribina – “Šta ima novo na ulici”\nU sklopu meseca novembra kao meseca borbe protiv bolesti zavisnosti, Udruženje za pomoć zavisnicima Restart iz Novog Sada uz podršku Omladinske prestonice Evrope – OPENS2019 održaće otvorenu tribinu “Šta ima novo na ulici”, u četvrtak, 30 novembra sa početkom u 18 časova u Omladinskom klubu, Kineska četvrt, Bulevar Despota Stefana 5. Tema otvorene tribine je “Šta ima novo na ulici” sa ciljem pregleda trenutne slike koju možemo videti na novosadskim ulicama po pitanju bolesti zavisnosti od droga i drugih psihoaktivnih supstanci. Pozvani su svi mladi da svojim učešćem u otvorenoj diskusiji doprinesu poboljšanju pristupa problematici sa ciljem boljeg, lepšeg i zdravijeg života među mladima u našem gradu. Učesnici ispred Restarta su Boris Štrbac i Kristina Kostić – Restart Novi Sad. Oboje su dugogodišnji aktivisti u pomoći zavisnicima i na prevenciji bolesti zavisnosti od droga i psihoaktivnih supstanci.\nZbog malih boginja četvoro na Infektivnoj KCS\nU Klinici za infektivne i tropske bolesti KCS nalaze se četiri pacijenta zbog komplikacija malih boginja, a prema rečima direktora Gorana Stevanovića niko od njih nije životno ugrožen. “Svi pacijenti koji su primljeni zbrinuti su zbog nastanka komplikacija. Niko nije životno ugrožen”, rekao je 28. novembra Stevanović. On je dodao da zbrinuti pacijenti kao komplikaciju malih boginja imaju upalu pluća, a da nisu imali pacijenata sa upalom mozga. “Nadam se da će tako i ostati da nemamo pacijenata sa upalom mozga, jer male boginje mogu da naprave teška oštećenja centralnog nervnog sistema i teške posledice”, zaključio je Stevanović.\nAnaliza podataka novosadskog Odseka za praćenje nasilja i nedoličnog ponašanja na sportskim priredbama, pokazala je da je većina prestupnika punoletna, da su srednjeg ili nižeg socio-ekonomskog statusa i najveći broj navijača je nezaposlen, piše Politika. Istraživanje “Socio-demografske karakteristike nasilnih navijačkih grupa na fudbalskim utakmicama”, u koje je list imao uvid, obuhvata 139 članova 18 navijačkih grupa, starosti od 16 do 40 godina, s područja Novog Sada. Reč je o navijačima fudbalskih klubova Vojvodina, Crvena zvezda, Partizan i Novi Sad, koji su, prema oceni novosadske policije, najuticajniji, najrizičniji i najbrojniji. Autori istraživanja, Valentina Baić i Zvonimir Ivanović, profesori Kriminalističko-policijske akademije, i Stevan Popović iz novosadske policije, u analizi su koristili podatke PU Novi Sad od 2011. do polovine 2016.\nČlanovi nasilnih navijačkih grupa su uglavnom završili srednju školu, najveći broj je nezaposlen, znatno je manje onih koji su zaposleni ili rade povremeno, a značajan procenat izdržavaju roditelji. Zanimljivo je, međutim, prenosi list, da u najvećem procentu nije poznato čime se bave, a od broja čije je zanimanje poznato, najviše je radnika, zatim studenata, učenika ili bez zanimanja. Takođe, kako se navodi, brojne krivične prijave svedoče o vezi navijača sa kriminalnim grupama, čiji su česti članovi ili vođe. Među krivičnim delima huligana od 2011. do polovine 2016. godine, krađe i teške krađe su u 40,4 posto slučajeva, razbojništva 15,7 odsto, nasilničko ponašanje 11, droga 8,1 odsto i tako dalje.\nPooštren epidemiološki nadzor nad malim boginjama\nOd 9. oktobra na snazi su pooštrene mere epidemiološkog nadzora nad malim boginjama na teritoriji Republike Srbije u skladu sa Planom aktivnosti za odstranjivanje ove bolesti u Republici Srbiji (prijava sumnje, laboratorijska dijagnostika, izolacija i lečenje obolelih, zdravstveni nadzor, epidemiološki nadzor, vakcinacija nevakcinisanih i nepotpuno vakcinisanih lica). U skladu sa predloženim merama Instituta za javno zdravlje Srbije “Dr Milan Jovanović Batut”, na teritoriji Republike Srbije intenzivno se sprovodi vakcinacija svih nevakcinisanih i nepotpuno vakcinisanih osoba uzrasta od navršenih 12 meseci do navršenih 14 godina.\nImajući u vidu navedene okolnosti, period zaraznosti, sezonost, ostvarene kontakte, mere pooštrenog nadzora treba sprovoditi do daljnjeg, odnosno najmanje u periodu dvostruke maksimalne inkubacije od poslednjeg registrovanog slučaja, a u skladu sa parametrima u oceni i proceni epidemiološke situacije u žarištu epidemije, odnosno na teritoriji Republike. Sa razvojem aktuelne epidemiološke situacije Institut za javno zdravlje Srbije “Dr Milan Jovanović Batut” će predlagati mere u skladu sa zakonskim i podzakonskim aktima, stručnim stavovima, preporukama SZO, iz kojih je proistekao i usvojeni plan odstranjivanja morbila u Srbiji, navodi se u saopštenju.\nPREVIOUS POST ← Vesti – 29.11.2017.\nNEXT POST Vesti – 01.12.2017. →


Lebron i Pol pozvali Obamu u pomoć - 24vesti\nLebron i Pol pozvali Obamu u pomoć\nNekadašnji predsednik Sjedinjenih Država Barak Obama imao je važnu ulogu u tome da košarkaši ipak odluče da nastave sezonu u NBA ligi.\nNastavak sezone ozbiljno je doveden u pitanje u sredu, kada su košarkaši Milvoki Baksa odlučili da bojkotuju petu utakmicu prve runde plej-ofa sa Orlando Medžikom. Baksi su se na taj korak odlučili u znak protesta zbog rasne nejednakosti upucavanja Džejkoba Blejka, tamnoputog muškarca, kojeg su sedam puta u leđa ranili pripadnici policije u Kenoši, u Viskonsinu.\nIstog dana usledio je sastanak igrača u najjačoj ligi na svetu, koji su tražili da ostatak sezone bude otkazan. Košarkaš Los Anđeles Lejkersa Lebron Džejms je izjurio sa tog sastanka, navodno pošto je smatrao da su Baksi odluku o bojkotu doneli zbog nedostatka plana. U NBA ligi su odlučili da otkažu sve utakmice koje su bile zakazane za to i naredno veče, a u četvrtak je najavljeno da će sezona biti nastavljena u subotu.\nNa kraju se ispostavilo da je Obama bio mirotvorac u celoj situaciji, pošto su ga kontaktirali Lebron i Kris Pol, koji je takođe i predsednik Asocijacije NBA igrača. Kako prenosi ESPN, 44. predsednik u istoriji SAD je košarkaše posavetovao da se vrate na teren pošto iskoriste priliku da sa čelnicima NBA lige porade na određenim akcijama koje mogu da dovedu do pozitivne promene u društvu.\n„Kao veliki ljubitelj košarke, predsednik Obama redovno razgovara sa igračima i zvaničnicima lige. Kada je kontaktiran rado je dao savet maloj grupi košarkaša koji su tražili način da iskoriste svoje platforme na dobar način posle njihovog hrabrog i inspirativnog bojkota posle upucavanja Džejkoba Blejka. Razgovarali su o pokretanju Komiteta za društvenu pravdu da bi se postarali da potezi igrača i lige dovedu do značajnog angažmana oko reforme policije i krivičnog pravosuđa“, stoji u saopštenju Obamine kancelarije.\nSezona u najjačoj ligi na svetu nastavlja se u subotu upravo petim duelom u seriji između Baksa i Medžika, u kojoj franšiza iz Viskonsina vodi 3-1.\nNeće da mi otvore kapiju, sad ću sve da izlomim! Nadežda pokušala da napusti Zadrugu, pa pošto nije uspela doživela nervni slom!\nNije dobro dugo zagrevati motore savremenih automobila zimi?


BIRODI sprovodi anketu o životu u vreme (i posle) COVID-19 - Dijalog.net\nNaslovna Civilno društvo BIRODI sprovodi anketu o životu u vreme (i posle) COVID-19\nPostavljeno 4. April 2020.\nBeograd, 04. april 2020. – Biro za društvena istraživanja (BIRODI) је, uz monitoring centralnih informativnih emisija, pokrenuo i online anketu Život u vreme i posle COVID-a 19!\nStatistički rezultati ankete su online vidljivi i mogu se citirati uz navođenje izvora, uzorka i vremena preuzimanja rezultata.\nU anketi iznete preporuke, mišljenja, sugestije i stavove o aktuelnom stanju pandemija COVID-a 19 i stanju i predviđanjima posle pandemije biće periodično predstavljane javnosti.\nBirodi poziva sve građane, organizacije civilnog društva, strukovna udruženja, univerzitete, sindikate, medije, udruženja privrednika da se uključe popunjavanjem i širenjem ankete na način koji je u skladu sa zakonom.\nBirodi moli da se u odgovorima ne koriste govor mržnje, etikete, uvrede, odnosno da ne iznosite neproverene, neistinite i teško proverive informacije!\nPoziva se i za predloge tema i pitanja koja bi bila deo Birodijevih budućih anketa, jer ovo je samo prva u nizu!\nBirodi veruje da će popunjavanje ankete pomoći u trošenju viška vremena uz molbu da #OstaniKodKuće.\nOvaj poduhvat je plod volonterskog rada članova BIRODI i doprinos očuvanju javnosti u doba pandemije COVID 19.\nZa sva dodatna pitanja i sugestije pišite na zoran.gavrilovic@birodi.rs.\nPrethodno Otvorena vrata pravosuđa: O pravnoj zaštiti građana tokom vanrednog stanja\nSledeće Raskrikavanje: Kako je radila SNS “bot“ armija na Tviteru\nTop Tags Vlada Republike Srbije mladi lokalna samouprava Srbija i Evropska unija Evropska komisija konkurs istraživanje mediji ljudska prava Civilno društvo Društvo OCD evropske integracije vladavina prava Evropska unija


Vučić: Borili smo se za to da 'Er Srbija' ne leti za Prištinu\n"Mislim da smo otvorili vrata da razgovaramo sa našim američkim prijateljima drugačije nego ranije", rekao je Vučić u uključenju iz Davosa za Radio televiziju Srbije.\nUpitan o formiranju nove kosovske vlade i nastavku pregovora, Vučić je naglasio da je puno bolje kada se razgovara i pregovara, nego da bilo kakvih razgovora nema.\nPrema njegovom mišljenju, važno je što su se predstavnici Srpske liste držali jedinstveno i složno i što im je, pored bezbednosti, ključni zahtev ukidanje prištinskih taksi, što bi značilo bolji život za Srbe na Kosovu, ali i značajan ekonomski rezultat Srbije.\n'Nemam zakazan sastanak sa Đukanovićem, ako bude prilike pomenuću Zakon'\nPredsednik Srbije Aleksandar Vučić izjavio je danas da nema zakazan sastanak sa predsednikom Crne Gore Milom Đukanovićem, sa kojim će se sresti u Izraelu na obeležavanju 75. godišnjice oslobođenja Aušvica, ali da će pomenuti Zakon o slobodi veroispovesti ako se ukaže prilika za to.\n"Nemam zakazan susret, ali ako se ukaže prilika ja ću da učinim nešto da se to pomene", rekao je Vučić za Radio televiziju Srbije u Davosu.


Amerika, Kina i TikTok: Donald Tramp najavio zabranu popularne aplikacije - Kameleon M&M\n„Što se tiče TikToka, zabranjujemo ga u Americi”, rekao je Tramp novinarima i dodao da bi takvo naređenje mogao da potpiše već danas.\nPortparol TikToka odbio je da komentariše Trampovu izjavu, ali je američkim medijima rekao da je kompanija „uverena u dugoročni uspeh TikToka u SAD”.\nTikTok omogućava i privatne poruke, ali je ta opcija ograničena samo za „prijatelje”.\nTviter izbacuje reči „gospodar”, „rob” i „crna lista” iz programerskog govora\n„Ne bavimo se politikom, ne prihvatamo političko reklamiranje i nemamo političke namere. Naš jedini cilj je da budemo dinamična platforma u kojoj svi mogu da uživaju”, naveo je Kevin Mejer, direktor TikToka.\n„TikTok je postao najveća meta, ali mi nismo neprijatelj”, dodao je.


Deo Koalicije Moramo formirao političku organizaciju Zajedno - Radio Sto Plus\nOtvorena gradjanska platforma "Akcija", pokret Ekološki ustanak i Skupština slobodne Srbije, koji su na aprilskim izborima nastupili u okviru koalicije "Moramo", formirali su danas političku organizaciju "Zajedno".\nKako su rekli novinarima nakon osnivačke skupštine u beogradskom klubu „Dorćol plac“, novoformirana stranka neće imati jednog predsednika, već će funkcionisati po principu tri koopredsednika koji će biti lider „Akcije“ i stranke Zajedno za Srbiju Nebojša Zelenović, osnivač Ekološkog ustanka Aleksandar Jovanović Ćuta i članica Skupštine slobodne Srbije Biljana Stojković.\nZelenović je istakao da to što su napravili organizaciju koja ima kičmu stranke Zajedno za Srbiju i bočne stranke koje imaju potpunu autonomiju „pokazuje da su oni drugačiji“.\n„Nema lidera, mi smo koopredsednici nove političke organizacije, odluke se donose konsenzusom“, istakao je on.\nZelenović je dodao i da od 30 organizacija koje su činile „Akciju“, 15 ulazi u stranku, 10 će nastaviti da rade u stranci kao lokalne partnerske organizacije, dve su se isključile iz tog procesa i dve još uvek razmišljaju.\n„Ljudi se na različite načine decenijama bore. Hoćemo da tu borbu oni nastave dalje da rade, a mi hoćemo u tome da im pomognemo. Te organizacije će moći u našim telima da odlučuju“, rekao je Zelenović.\n„Ne možete da uvodite demokratiju u društvu, ako vlada autokratija u vašoj stranci i to je ključna stvar“, istakao je Zelenović.\nZelenović je naveo i da će ta politička opcija na „potpuno atipičan način za srpske prilike“ artikulisati zelene i leve politike koje su promovisali i tokom kampanje.\n„(Programska načela Zajedno) biće zaštita životne sredine, zaštita radništva, energetska tranzicija, borba za to da gradjani Srbije počnu da odlučuju o svim bitnim pitanjima, prvo od lokalnog nivoa da uvedemo direktnu demokratiju“, rekao je on.\nBiljana Stojković naglasila je da ne zna da li će biti ponavljanja beogradskih izbora, ali da je plan da na sledećim izborima takodje nastupe u okviru koalicije „Moramo“.\nPonovila je i da će koalicija „Moramo“ biti zajedno u Skupštini grada Beograda kao jedna odbornička grupa, dok će u Skupštini Srbije nastupiti kao dve poslaničke grupe.\n„To su sve pozicije gde su ljudi, tako što su se ujedinili i bili zajedno, odbranili svoj život i svoj prostor. Zato pozivam sve ljude da budemo zajedno, da se priključe borbi, da ova zemlja bude živa i zdrava, da se spreči ova epska pljačka naših prirodnih resursa i da u njoj ostanu da žive ljudi“, rekao je Jovanović.


Egzodus radnika sve veći problem za istočnu Evropu\nIzvor: Radio 021, 13.Avg.2018, 08:21\nAustrijski list "Der Standard" raspisao se o nedostatku radne snage koji sve više pogađa istočne članice Evropske unije, navodeći i inače ekonomski dobrostojeću Češku kao jedan od primera.\n"Der Standard" navodi da stručnjaci upozoravaju kako je uz iseljavanje jedan od ključnih problema izostanak rasta zarada uprkos ekonomskom rastu u istočnim članicama EU, a sve bi za nekoliko decenijama moglo dovesti do ozbiljnih socioekonomskih problema. Prema projekcijama, >> Pročitaj celu vest na sajtu Radio 021 << "do 2045. zemlje poput Češke i Slovenije izgubiće 18 odsto radne snage, dok se predviđa da će Bugarska i Rumunija izgubiti i više od trećine".\nI sve to iako je ekonomski rast u istočnoj Evropi nakon svetske finansijske krize 2008. u proseku veći nego na zapadu kontinenta, dok se u međuvremenu i u većini tih zemalja značajno smanjila nezaposlenost.\n"Od Estonije do Hrvatske, od Mađarske do Bugarske ekonomija raste brže nego u ostatku Evropske unije. Nezaposlenost u svim tim zemljama od 2010. značajno pada. Ali s izuzetkom Bugarske, to ne prati i rast plata", piše bečki list.\nZa problem izostanka rasta je dat primer inače ekonomski uspešne Češke, u kojoj plate stagniraju na nivou od 2010, navodi "Der Standard".\nS druge strane, u Češkoj je minimalna nezaposlenost od 2,2 odsto, ali sve više mladih stručnjaka do 30 godina odlučuje se na iseljavanje u zemlje zapadne Evrope u kojima su plate više. Sindikalisti navode da je razlog za to sve manji broj kolektivnih ugovora, na primer u Poljskoj samo 15 odsto ljudi radi na radnim mestima s kolektivnim ugovorom, navodi za "Der Standard" glavni ekonomista austrijskih sindikata AK Markus Marterbauer.\nEkonomista iz bečkog Instituta za međunarodnu ekonomiju (WIIW) Mario Holzner, pak, ističe da se od krize produktivnost i plate ne povećavaju paralelno, kao što je pre bio slučaj, nego da su radnici produktivniji, ali za to manje plaćeni. Holzner ističe da stagnirajuće plate dovode do iseljavanja mladih iz cele istočne Evrope. Oni će se u domovinu vratiti samo ako se povećaju zarade, ali se ni to ne događa spontano, ističe ovaj ekonomista. Još jedna posledica svega toga je i ubrzano starenje stanovništva kada se pogleda prosek godina.\nIpak, za istočnoevropske članice EU ima i nekih pozitivnih aspekata iseljavanja mladih: mnogi od njih šalju novac nazad u domovinu, a u inostranstvu mogu da zarade penzije čime neće biti opterećenje za domaći penzioni sistem.\nKao rešenje problema bečki ekonomisti navode da je potrebno investirati u obrazovanje i stvoriti kvalifikovanu radnu snagu, ali i povećati plate radnicima da bi ostali u svojoj zemlji. Potrebna je i bolja koordinacija poslodavaca i održiva socijalna politika.\nKao pozitivan primer navode Škodu u Češkoj, koja je nedavno svojim radnicima povećala plate za 12 odsto.


Zaharova: Istorija Obami neće oprostiti princip „posle nas makar i potop“ - 28.12.2016, Sputnik Srbija\nZaharova: Istorija Obami neće oprostiti princip „posle nas makar i potop“\nAdministraciju Baraka Obame možda nije briga šta će se desiti sa bilateralnim odnosima sa Rusijom, ali malo je verovatno da će im istorija oprostiti za... 28.12.2016, Sputnik Srbija\n19:24 28.12.2016 (Osveženo: 19:46 28.12.2016)\nAdministraciju Baraka Obame možda nije briga šta će se desiti sa bilateralnim odnosima sa Rusijom, ali malo je verovatno da će im istorija oprostiti za ponašanje po principu „posle nas makar i potop“, saopštila je portparolka Ministarstva spoljnih poslova Rusije Marija Zaharova.\n28 Decembar 2016, 16:09\n„Odlazeća američka administracija i dalje pokušava da uradi još nešto loše za odnose sa Rusijom, koje je ionako porušila, pri čemu ovaj poslednji ’novogodišnji pozdrav‘ Obaminog tima, koji se već priprema za iseljenje iz Bele kuće, žele cinično da predstave kao reakciju na određene ’sajber napade iz Moskve‘“, naglasila je Zaharova.\n„Moguće je da je administraciji Baraka Obame već sasvim svejedno šta će se desiti sa bilateralnim odnosima, ali malo je verovatno da će im istorija oprostiti za ponašanje po principu ’posle nas makar i potop‘“, zaključila je portparolka Ministarstva spoljnih poslova Rusije.\nMoskva će odgovoriti na neprijateljske korake Vašingtona, među kojima su i moguće nove sankcije, navodi se u komentaru pres-službe Ministarstva spoljnih poslova Rusije.\nMinistarstvo je podsetilo da je odlazeća američka administracija još pre pola godine „objavila tu dezinformaciju u pokušaju da pomogne željenom kandidatu“, a sada „traži opravdanje za sopstveni neuspeh i sa osvetom se iskaljuje na rusko-američkim odnosima“, navodi se u saopštenju.\nSAD planiraju sankcije protiv Rusije „zbog mešanja u izbore“\n27 Decembar 2016, 20:55\nMinistarstvo spoljnih poslova je naglasilo da Rusiju ponovo pokušavaju da uplaše proširivanjem sankcija, „diplomatskim merama“ i sabotažama protiv kompjuterskih sistema. I to se radi pomoću „očigledno inspirisanih curenja u američkim medijima“.\n„Ukoliko Vašington zaista primeni nove neprijateljske korake, dobiće odgovor. To se odnosi na bilo koje akcije protiv ruskih diplomatskih misija u Sjedinjenim Američkim Državama koje će se odmah primeniti na američke diplomate u Rusiji“, zaključuje se u saopštenju Ministarstva.\nRanije je „Vašington post“, pozivajući se na izvore, saopštio da bi SAD već ove nedelje mogle da najave uvođenje novih sankcija Rusiji pod optužbom za „mešanje u američke izbore“.


Rade Panić: Politika važnija od zdravlja gradjana, zato je Srbija loše prošla u epidemiji\nBeta 6. juna 2022. 14:05\nPolitička koristoljubivost dominirala je nad interesom za narodno zdravlje i zato je Srbija po posledicama pandemije korone u svetskom vrhu, rečeno je danas tokom diskusije o „upravljanju pandemijom i naučenim lekcijama za bezbedniju budućnost“.\n„To što je Srpska napredna stranka (SNS) više puta proglašavala pobedu nad koronom govori koliko nemaju kadra i kapaciteta da shvate šta je to epidemija i da se ne može pobediti, već se samo mogu smanjiti posledice koje ona ostavlja“, rekao je predsednik Sindikata lekara i farmaceuta Rade Panić.\nKako je naveo u diskusiji, zaključci o postupanju u panedemiji dobijeni su na osnovu analize koju je uradio taj sindikat i Beogradski centar za bezbednosnu politiku.\nPanić je istakao da se nada da će vlast naći bar „malo sluha“ za ono što će se dalje dešavati sa epidemijom i otklanjanjem posledica, navodeći da ga najviše brine „postkovid sindrom“.\n„Ne radim trenutno u kovidu, ali radimo punom parom. Sve one liste čekanja koje su bile velike sad su još duže jer mnogi pacijenti tokom epidemije nisu uspeli da dodju do adekvatne zdravstvene zaštite“, rekao je Panić.\nOn je rekao da je tek sada, „nada se pri kraju epidemije“, a pre izbora došlo do zapošljavanja zdravstvenih radnika u većem broju, što je trebalo uraditi odmah na njenom početku.\nPrema njegovim rečima, to se dešava sa vrlo „sunjivim metodama“ izbora onih koji treba da budu zaposleni, „mnogi koji su proveli epidemiju u kovidu su ostali bez posla a neki drugi su ga dobili“.\n„Moram reći da sam uvek zadovoljan kad se zaposli neki zdravstveni radnik – lekar, medicinska sestra, farmaceut“, rekao je Panić.\nEpidemiolog Zoran Radovanović je rekao da je Republička stručna komisija za borbu protiv zaraznih bolesti marginalizovana i da je njeno mesto zauzeo Krizni štab, u kojem su lekari u manjini što omogućava da budu preglasani.\n„Struka je tako svedena na inferiorni nivo. Do lekara je bilo da li će da prihvarte da u tom štabu učestuvuju“, rekao je Radovanović.\nOn je naveo da se pre pola veka država borila protiv velkih boginja na osnovu zakona koji je i tada predvidjao „ključno“ mesto takvoj stručnoj komisiji i da su dobili priznanje iz celog sveta za postignuti uspeh.\n„Tadašnji predsednik se ni jednom nije oglasio o toj zarazi, obavljao je svoje aktivnosti“, rekao je Radovanović.


Dug spisak neispunjenog na evropskom putu BiH – UkljucisEU\nUtorak, 24 April 2018 / Published in Vijesti\n“Do sada su nas čelni ljudi države BiH, Denis Zvizdić i Dragan Čović, jedan kao predsjedavajući Vijeća ministara a drugi donedavno kao predsjedavajući a sada član Predsjedništva BiH, uvjeravali da BiH ide naprijed, da oni rade fantastičan posao, da je EU iza ćoška i da ćemo u ponedjeljak – ako ne prvi koji dolazi onda sigurno naredni, dobiti kandidatski status. Izvještaj Evropske Komisije (EK) pokazuje poslije tri i po godine njihovog mandata, da je uspjeh u procesu integrisanja bio prevara, da je to bio balon koji je napuhan toliko da je eksplodirao, na njihovu žalost, nekoliko mjeseci prije održavanja opštih izbora”, obrazložio je poslanik SDP-a BiH Saša Magazinović zahtjev za održavanje hitne sjednice Predstavničkoga doma na kojoj bi se razmatrao Izvještaj Evropske komisije.\n“BiH nije postigla nikakav napredak u oblasti vladavine prava i temeljnih prava, zatim u reformi javne uprave ili birokratije koja je najglomaznija u regionu, u oblasti slobode izražavanja, dok je sve jači politički pritisak na novinare”, upozorio je specijalni predstavnik EU u BiH Lars-Gunnar Wigemark.\nLars-Gunnar Wigemark predaje izvještaj ministru finansija BiH Vjekoslavu Bevandi, Sarajevo 18. april 2018.\nU dijelu Izvještaja koji nije dobio gotovo nikakav publicitet, Evropska komisija podsjeća da još uvijek ne funkcioniše Odbor za stabilizaciju i pridruživanje EU – BiH, čije je konstitusanje počelo u novembru 2015. ali nikada nije završeno zbog nastojanja nekih bh. parlamentaraca da uvedu svoj način glasanja – nešto slično entitetskom glasanju u Parlamentu BiH.\nKako je za Radio Slobodna Evropa izjavio Tonino Picula, “Bosna i Hercegovina ostaje jedina država u procesu približavanja Uniji koja nema formirano zajedničko parlamentarno tijelo, koje ima važnu zadaću, a to je da parlamentarci iz BiH i parlamentarci iz Brisela i Strazbura zajednički sugeriraju, nakon debata, šta treba napraviti u Bosni i Hercegovini”.\nIsto, kada je objavljen Izvještaj o napretku zemalja Zapadnog Balkana i Turske – a tokom zvaničnog predstavljanja BiH je jedva i pomenuta – građanima se obratio evropski komesar za proširenje Johanes Han (Hahn) koji je u video poruci ocijenio da je dinamika reformi u proteklih 18 mjeseci usporena i da zemlji prijeti opasnost od povratka obrascu u kojem su lični i stranački politički interesi ispred interesa građana BiH.\n“Vjerovatno su to prvi znaci predizborne kampanje za predstojeće izbore u oktobru. Ipak, izbori se ne smiju koristiti kao izgovor za ucjenjivanje zemlje u njenim evropskim težnjama”, naveo je Han.\nAli, šta je to u poređenju sa osam i po godina ignorisanja presude Evropskog suda za ljudska prava “Sejdić- Finci”, kao i drugih koje je donio ovaj Sud? Da li je to dovoljno u zemlji za koju se konstatuje da postoji zastrašivanje novinara i njihova očigledna autocenzura, gdje nepovoljno poslovno okruženje zaustavlja investicije?\nNa sjednici u Skupštini BiH očekivala se oštra debata predstavnika vlasti i opozicije. Opozicija smatra da je Izvještaj praktično spisak nesupjeha bh. lidera koji su za svoju zemlju status kandidata obećavali i u 2016. i u 2017. godini. Sasvim suprotno, već godinama, vlast neuspjeh brani “komplikovanom državom”, odnosno njenim ustavnim uređenjem.\nDvije su prilike za provjeru oprečnih stavova – dolazak predsjednika Evropskog vijeća Donalda Tuska 26. aprila u Sarajevo i mišljenje o Upitniku, koje će tek stći.\n“U nemogućnosti da se BiH kao i neke druge države Zapadnog Balkana pridruže, građani odlaze u Evropu. I to je problem svih država Zapadnog Balkana koje kaskaju na putu evropskih integracija. Njihovi građani će se integrirati, a šta će biti s državama, to je ključno pitanje.”\nU isto vrijeme kada je trebala biti održana rasprava u Parlamentu, članovi Inicijative za monitoring evropskih intergarcija (mreža nevladinih organizacija) simbilično su na stepenicama ispred skupštinske zgrade u Sarajevu predstavili svoj Izvještaj, takođe simbolično nazvan “BiH u ćorsokaku evropskih integracija”.\n“Ono što će uslijediti jesu dodatna pitanja Evropske komisije i postoji rizik da će odgovori na dodatna pitanja imati opet kašnjenje. Sve najave koje smo imali prilike da slušamo od domaćih političara o tome kako će BiH dobiti kandidatski status, kako će postati članica Unije do kraja ovog mandata, očigledno neće biti ispunjena”, istakla je Tijana Cvjetičanin iz organizacije Zašto ne.\nAanaliza: Viktimizacija i prepreke u pristupu žena pravdi\nPročitajte zajedničku izjavu lidera sa samita u Sarajevu


Vama, kao članu Opštinskog veća, u nadležnost je raspoređena i za lokalnu samoupravu jedna od vitalnih oblasti kao što je komunalna. Šta se objektivno moglo više uraditi za jedan mandat?\n-Objektivno mislim da više nije moglo jer mi ne možemo doneti nama trenutno najvažniju odluku, a to je dislociranje deponije. Zato smatram da možda jeste neuspeh što Stanjevine nisu zatvorene, ali s druge strane, znam, kao član Opštinskog veća, da smo sve učinili da taj problem rešimo.Mislim da je problem broj jedan u gradu parking i to je teško rešivo jer nismo pronašli lokaciju za garažu ili javni parking. Prijepolju preti saobraćajni kolaps i žao mi je što to nismo rešili u ovom mandatu.\nUrbanizam je značajna oblast, donet je Generalni plan regulacije ali su nikli objekti preko noći u sred grada, nije rešeno pitanje parkinga ispred njih, očigledno je da nešto nije ispoštovano, odnosno ili su investitori ignorisali uslove na osnovu kojih im je data dozvola za gradnju ili inspekcija nije radila svoj posao?\n-Nije samo to, nikli su i objekti bez ikakve dozvole, nije se na vreme reagovalo, pa imamo narušavanje urbane celine. Drugo je pitanje što su građeni objekti za stanovanje u centru grada bez da je ispoštovana projektna dokumentacija i dozvole koje su uključivali zakonsku obavezu da se obezbedi parking prostor za stanare tih objekata. To je propust lokalne vlasti.,\nKako bi ste ocenili svoj rad u Opštinskom veću?\n-Mislim da sam dao veliki doprinos u radu ali koliko god ste dobro radili, može više jer niko nije idealan. Ovo Opštinsko veće sa svojim kapacitetom uradilo bi više da je imalo zakonske mehanizme kojima bi uticalo da se spovode donete odluke i zaključci. Mislim da se upravo novim zakonskim rešenjima mora lokalnoj samoupravi omogućiti da ima više ingerencija i samostalnosti, kako bi zaista rešavala bitne probleme svojih građana, u svojoj sredini. Bez toga, mi samo tapkamo i čini se da nema velikih pomaka, da se samo ljudi menjaju. Zato je i teško dati lični doprinos da se te oblasti kvalitetnije tretiraju i da se vidi napredak.\nPošto je SDA bila prvi put od osnivanja u vlasti u Prijepolju, imali ste čak tri člana u Opštinskom veću, da li ste mogli uticati na neke odluke za koje ste smatrali da su veoma važne za vašu stranku, a koje ste zagovarali tokom opozicionog delovanja ili ste se uverili da Opštinsko veće, odnosno izvršna vlast, ipak drugačije funkcioniše?\n-Mi rad u Opštinskom veću nismo doživeli kao sprovođenje stranačkih interesa već smo gledali interese većine građana ove opštine. To što smo stranački bili najbrojniji nije imalo presudnog uticaja na donošenje odluka i bili smo kooperativni baš kao i ostale kolege. Možda je izostao jedino taj dogovor i zajedničko nastupanje Opštinskog veća prilikom donošenja odluke o grbu i simbolima opštine jer se mi zaista nismo mogli složiti sa predloženim rešenjem.\n(Opširnije u štampanom izdanju „Polimlja“, petak,25.marta)\nPročitano 469 puta\tPoslednji put izmenjeno 22 Mart 2016


Obaveštavamo građane da je počelo održavanje higijene na ulicama vodom i hlorom, kao i da se sprovode pojačane mere higijene na pijacama. - Internet Radio Romsko Srce Požarevac\nŠtab za vanredne situacije Grada Požarevca preduzeo je sve potrebne preventivne mere za sprečavanje širenja zaraze. Još jednom pozivamo sve građane da izbegnu okuplјanje na javnim mestima, kao i da održavaju propisano međusobno rastojanje od 2 metara.\nTakođe, svi zaposleni kojima je određeno rešenje da obavlјaju svoje radne zadatke od kuće, da se pridržavaju rešenja i ne izlaze i time stvaraju velike gužve i rizik za širenje zaraze, obzirom da je ova mera preduzeta upravo zbog toga, da se svede na minimum širenje zaraze na tim radnim mestima.\nApelujemo na razumevanje i pružanje podrške naporima lekara, medicinskog osoblјa, Bolnice, Doma zdravlјa i Zavoda za javno zdravlјe jer su oni prva linija odbrane od širenja virusa.


Svečano otvaranje Ledene šume u petak, 7. decembra – Explore Novi Sad\nHomeExplore vestiSvečano otvaranje Ledene šume u petak, 7. decembra\nU okviru ove manifestacije Novosađani će imati priliku da uživaju od 7. decembra do 20. januara u klizanju, brojnim nastupima muzičkih, umetničkih, pozorišnih i drugih grupa i pojedinaca u Dunavskom parku.\nSvečano otvaranje Ledene šume biće upriličeno u Dunavskom parku, u petak, 7. decembra sa početkom u 18 časova u praznično dekorisanom ambijentu uz muzičko-zabavni program i tradicionalni vatromet.\nU programu će učestvovati klizačice kluba “Vojvodina”, Haos animatori sa svojim predstavama i novosadski bend “Klo klo”. On je dodao da će tokom 45 dana manifestacije posetioci moći da uživaju u raznolikom programu koji je posvećen širokim ciljnim grupama, odnosno raznim generacijama.\nI ove godine planiran je doček Dečije Nove Godine za 31. decembar u dnevnom terminu uz brojna iznenađenja i druženje sa Deda Mrazom.\nZa više informacija posetite sajt LEDENE ŠUME.


Svetsko prvenstvo u senci kršenja ljudskih prava\nRuski predsednik Vladimir Putin u društvu predsednika FIFA-e Đanija Infantinija (lijevo) i guverner regije Krasnodar Venjamin Kondratijev (desno)\nSvetsko prvenstvo u fudbalu čiji je domaćin u junu i julu Rusija održaće se usred "najgore krize u oblasti ljudskih prava u Rusiji od sovjetskog doba", saopštio je Human Rights Watch, globalna organizacija za zaštitu ljudskih prava, piše Radio Slobodna Evropa.\nU izveštaju objavljenom 15. maja pod naslovom "Rusija: FIFA Svetsko prvenstvo 2018 - Vodič za ljudska prava za novinare", ta organizacija sa sedištem u Njujorku kaže da FIFA treba da iskoristi svoj uticaj i da kod ruskih vlasti pokrene pitanja kao što su zloupotreba radnih prava, ograničenja osnovnih sloboda i aktuelni sukob aktivista za ljudska prava.\nU izveštaju se navodi da će se jednomesečni turnir odvijati dok je u pozadini "okrutno i pogoršano okruženje za ljudska prava".\nIzveštaj nabraja pitanja koja se odnose na pripreme Rusije i održavanje Svetskog prvenstva 2018. godini, a dotiče se i širih pitanja ljudskih prava u Rusiji.\nU njemu se navodi rutinska upotreba restriktivnog zakonodavstva u cilju smanjenja slobode okupljanja, udruživanja i izražavanja, i pominje se strogo kažnjavanje kroz primenu represivnog zakonodavstva i jačanje cenzure na Internetu.\nOvaj izveštaj objavljuje i nova pravila o ljudskim pravima koje je usvojila FIFA, rukovodeće telo svetskog fudbala, kao i njihovu ulogu u efikasnijem suočavanju sa ozbiljnim kršenjima ljudskih prava u Rusiji.\n"Globalni sportski događaji kao što je Svetsko prvenstvo izazivaju masovnu medijsku pažnju," rekao je Hju Vilijamsson (Hugh Williamson), direktor Human Rights Watcha za Evropu i Centralnu Aziju. "Nadamo se da će ovaj vodič pomoći novinarima da van fudbalskog terena sagledaju šire probleme u Rusiji."\nDokument kritikuje Rusiju zbog pružanja podrške sirijskoj vladi uprkos dokazima da su njene snage počinile zločine protiv čovečnosti i ratne zločine.\nTakođe primećuje se da je Haju Sepeltu, veteranu nemačkog sportskog novinarstva, zabranjeno da prisustvuje Svetskom prvenstvu u Rusiji nakon što je detaljno izveštavao o skandalu u vezi sa dopingom u sportu u Rusiji.\nU dokumentu se takođe pominje zloupotreba radnika na gradilištima na stadionima na kojima će se igrati utakmice Svetskog prvenstva. Te zloupotrebe su uključivale nebezbedne radne uslove, odložene plate, pa čak i smrtne slučajeve.\nU izveštaju se navodi i da je FIFA potvrdila da je Grozni, glavni grad Čečenije, domaćin egipatskoj reprezentaciji, iako je reč o regiji sa najvećim stepenom represije u Rusiji.\nDodaje se da je čečenski lider Ramzan Kadirov "pretio i klevetao borce za ljudska prava, odnosno da ih je javno nazvao izdajnicima i doušnicima".\nU izveštaju se takođe navodi da je Ojub Titijev, šef čečenskog ogranka ruske organizacije za prava "Memorijal" u pritvoru" zbog optužbi za lažno posedovanje marihuane".\nHRW preporučuje da FIFA preduzme čvrste korake za rešavanje i ublažavanje zabrinutosti koje su navedene u izveštaju.\n"FIFA bi trebalo da traži od Rusije da ukine zakon o 'gej propagandi', koji krši zahteve FIFA-e o nediskriminaciji. FIFA takođe treba da pozove Rusiju da okonča ograničenja na demonstracijama u gradovima Svetskog kupa pre, za vreme i nakon turnira," rekao je HRW u svom izveštaju.


Novogodišnji koncert Banjalučke filharmonije: Sve ulaznice podijeljene, dvorana će biti puna Aleksandar Kojić - Glas Srpske\nSrna 12.01.2019 13:44\nBanjaluka - Simfonijski orkestar Banjalučke filharmonije izvešće u ponedjeljak novogodišnji koncert u, po svemu sudeći do posljednjeg mjesta ispunjenoj, velikoj koncertnoj dvorani Kulturnog centra Banski dvor.\nNaime, po procjeni Banskog dvora Kulturnog centra sve ulaznice su podijeljene i Koncertna dvorana u ponedjeljak biće ispunjena do posljednjeg mjesta. Oni koji nisu uspjeli da dođu do ulaznice moći će da prate koncert ispred Banskog dvora na velikom led-ekranu, ili u svojim domovima na programu RTRS-a.\nDirigent orkestra Banjalučke filharmonije ove godine biće stalni dirigent Srpskog narodnog pozorišta iz Novog Sada, maestro Aleksandar Kojić, najavljeno je iz Banjalučke filharmonije.\nIz Filharmonije navode da će solistkinje biti Banjalučanke - sopran Dunja Simić, poznata umjetnica evropskog renomea sa zavidnim koncertnim i operskim opusom i Maja Manojlović, mlada uspješna vokalna umjetnica sa već izgrađenom regionalnom karijerom.\nIz Banjalučke filharmonije navode da će koncert prenositi Radio-televizija Republike Srpske direktno, te da će, osim publike u sali Banskog dvora, koncert moći da prate i gledaoci pored malih ekrana širom Republike Srpske.\nSa ovako koncipiranim programom, koji obuhvata široku lepezu umjetničkih žanrova, kvalitetnim dirigentom i sjajnim solistkinjama, iz Banjalučke filharmonije navode da su se potrudili da publici obezbijede, kao i svake godine, doživljaj i jedno pravo uživanje u vrhunskoj muzici, koju izvode sa puno entuzijazma.\nOdržavanje novogodišnjeg koncerta Banjalučke filharmonije je podržao grad Banjaluka.\nKoncert će početi u podne.


Ambasador Nemačke postao donor - Društvo - Dnevni list Danas\nPočetna » Društvo » Ambasador Nemačke postao donor\nZakon o transplataciji se očekuje do leta\nAmbasador Nemačke postao donor\nAmbasador Nemačke u Srbiji Aksel Ditman potpisao je u petak uveče donorsku karticu, na svečanosti koju je u nastavku kampanje Najvažniji poziv u životu organizovala Hemofarm Fondacija i pozvao i druge na ovaj čin humanosti i solidarnosti.\n0Piše: FoNet 31. marta 2017. 23.27\nMinistar zdravlja Zoran Lončar izjavio je novinarima da je akcija veoma uspešna i najavio da se vrlo brzo može očekivati u skupštinskoj proceduri predlog Zakona o transplantaciji, usklađen sa najvišim evropskim stadnardima. Objašnjavajući zašto potpisuje donorsku karticu, Ditman je podsetio da je to način da se spasi ili poboljša nečiji život, pozdravljajući napore koje Srbija ulaže u ovoj oblasti.\nOn je podsetio da je Srbija početkom godine postala član Eurotransplatna, kao i da Nemačka podržava reformu zdravstvenog sistema u Srbiji i kroz proces njenog pristupanja Evropskoj uniji. Tokom proteklih meseci promovisali smo doniranje organa i odziv je veći nego što smo očekivali, rekao je generalni direktor Hemofarma Ronald Zeliger, napominjući i da je 6. jun prglašen za nacionalni dan donora. Cilj je i da se donese zakon o transplantaciji, očekuje se da se to desi do leta, naveo je Zeliger koji ima donorsku karticu u Srbiji i Nemačkoj.\nKampanji su se predružili i učesnici Beogradskog festivala igre, čiji je direktor Aja Jung zahvalila Hemofarmu na podršci koja čini „vrhunsku umetnost mogućom i dostupnom domaćoj publici“.Zakon o transplataciji je već završen i spreman za skupštinsku proceduru, apsolutno je usklađen sa svim evropskim standardima i zakonima zemalja u kojima transplantacija daje najbolje rezultate, rekao je Lončar.\nPrema njegovim rečima, akcija Najvažniji poziv u život „apslutno ima efekta, povećava se broj donora“, tako da su za poslednja tri dana bila četiri donora zahvaljujući čemu je urađeno nekoliko transplantacija. Rešenja zakona u pripremi, kako se navodi, podrazumevaju da su svi donori osim ako porodica ne insistira suprotno.\nSvečanosti, u Ateljeu 212, prisustvovale su mnoge javne ličnosti, ministarka Ana Brnabić, Sonja Liht, Marko Čadež, američki ambasador Kajl Skat. Hemofarm je istakao da se u partnerstvu sa Ministarstvom zdravlja, nastavlja intenzivna kampanju podizanja svesti građana o značaju doniranja organa.\nLončar: Revakcinisano 837.000 građana, dato 2.126.000 doza vakcina\nRat, Somalija i religija: Bivši islamista postao vozač školskog autobusa\nKorona virus, vakcine i putovanja: Da li će ruskom i kineskom vakcinom biti moguć ulazak u Evropsku uniju


Španski klub je u današnjem saopštenju naveo da je Pako Hento jedna od najvećih legendi kluba, da predstavlja prave vrednosti Reala i da je bio i nastaviće da bude primer "madridistima" i svim ljubiteljima fudbala.\nHento je igrao za Real od 1953. do 1971. godine i jedini je igrač u istoriji koji je šest puta osvojio evropsku titulu. Za tih 18 sezona osvojio je 12 šampionskih titula u Španiji, dva Kupa, interkontinentalni kup. Odigrao je 600 utakmica za Real i postigao 182 gola.\nOdigrao je 43 utakmice za reprezentaciju Španije.\nOn je 2016. godine imenovan za počasnog predsednika Reala, a na tom mestu zamenio je Alfreda Di Stefana, koji je umro 2014.\nFoto: FK Real Madrid\nDAN PRED BARSELONA - REAL: Luka Jović se ukrcao u avion za Saudijsku Arabiju\n11. 01. 2022. u 15:43\nFK Real Madrid preminuo fudbaler pako hento


Izveštaj Zvezdinih skauta - Valeta solidna, Farani fizički spremniji - Sportske.net\nIzveštaj Zvezdinih skauta - Valeta solidna, Farani fizički spremniji\nFudbaleri Crvene zvezde moraće da budu oprezni ko god da im bude protivnik u drugom kolu kvalifikacija za Ligu šampiona, rečeno je danas iz stručnog štaba beogradskog kluba.\n''Evropska Zvezda'', Grof na slatkim mukama! Ima TRI TIMA na raspolaganju!GOTOVO! ''Delije'', ovo ste čekali!Zvezda - Stigao Terzić, Grof ''častio'' igrače!Kokeza predložio, ovo će biti NOVA SUPERLIGA?Ibanjez pomaže Terziću da dovede još jedno pojačanje!\nNaredni rival crveno-belima biće pobednik dvomeča između Valete i Toršavna. Valeta je kao domaćin pobedila sa 1:0 u prvoj utakmici. Duel igran u utorak na Malti uživo su gledali članovi stručnog štaba trenera Miodraga Božovića, njegovi pomoćnici Saša Petrović i Ivica Momčilović.\nPetrović je kazao da je video da je Valeta kvalitetnija ekipa, ali da je Toršavn fizički spremniji tim jer mu je u toku prvenstvo.\n"Valeta je sasvim solidna ekipa, koja je igrala u formaciji 3-5-2, pa u 3-6-1 kada je čuvala rezultat, što mislim da će igrati i protiv nas ako prođu. Mislim da smo kvalitetniji, ali moraćemo ozbiljno da uđemo u meč", kazao je Petrović novinarima u Termama Čatež, gde se fudbaleri Zvezde nalaze na pripremama.\nOd igrača Valete, Petrović je izdvojio veznog igrača iz Argentine Santijaga Malana, kao i brazilskog napadača Žonatana.\nRevanš između Valete i Toršavna igraće se u utorak na Farskim ostrvima. Zvezda će u prvoj utakmici gostovati Valeti ili Toršavnu 12. jula, dok će se revanš igrati sedam dana kasnije u Beogradu.


Izvor: Sportske.net, 26.Mar.2020, 13:55\nOvaj igrač bi bio ogromno pojačanje za "Karamele".\nKako prenosi "Kalčomerkato", Karlo Anćeloti želi da dovede Brazilca Alana iz Napolija na "Gudison park".\nOvaj 29-godišnjak je bio jedan od ključnih igrača Napolija dok je Anćeloti sedeo na klupi, PSŽ je žarko želeo da ga dovede u svoje redove, ali je klub sa "San Paola" odbijao sve ponude za njegove usluge.\nIpak, sada se situacija promenila, prvi čovek kluba Aurelio De Laurentis želi da podmladi ekipu, pa je voljan da proda Brazilca, kako bi sakupio novac za smenu generacija.\nUgovor sa Napolijem ističe mu na leto 2023. godine, italijanski klub je za njegove usluge tražio 100 miliona evra od Pari sen Žermena pre godinu i po dana....\nSportske.net: "Karamele" će se baciti u ambiciozan šoping, dolazak štopera dogovoren, uspotavljen kontakt sa Madriđanim!\nHoće li promeniti sredinu?..Kako prenosi "Kalčomerkato", Dijego Godin bi mogao da promeni sredinu po završetku sezone...Stigao je kao slobodan igrač, ali i veliko pojačanje u Milano, ipak, nije se snašao u sistemu Antonija Kontea...Ima ugovor sa klubom do leta 2022. godine, ali bi 34-godišnji...


Grčka uvela kontrolu kapitala\nGrčki premijer Aleksis Cipras se obraća zakonodavcima tokom današnje vanredne sednice u Atini, 28. juni, 2015.\nGrčki premijer Aleksis Cipras je danas saopštio da će banke u toj zemlji biti zatvorene, a povlačenje svota gotovog novca ograničeno dok se dužnički zastoj produbljuje izmedju Atine i medjunarodnih kreditora.\nU govoru koji je prenosila televizija Cipras je okrivio kreditore za krizu koja preti članstvu Grčke u 19 članoj Evrozoni. On nije pružio detalje o tome koliko dugo će grčke banke biti zatvorene, a kontrola kapitala produžena.\nRadikalni, levičarski grčki lider je rekao da je odbijanje Evrope da prihvati zahtev Grčke za produženjem krajnjeg roka za isplatu tranše kredita do posle referenduma 5. jula o tome da li da prihvatiti nove mere štednje na zahtev kreditora, kako se izrazio, "bez presedana po evropskim standardima, čime se dovodi u pitanje pravo jednog suverenog naroda da donese odluku."\nRok za otplatu tranše kredita ističe u utorak i Grčka traži još osam milijardi kako bi mogla da plati dug Medjunarodnom monetarnom fondu u vrednosti od milijardu i osam stotina miliona dolara. Medjutim, Atina ne pristaje na zahteve zajmodavaca da uvede dodatne mere štednje, uključujući dalje smanjenje penzija.\nU medjuvremenu, Evropska centralna banka je danas saopštila da drži mogućnost zaduženja grčkih banaka otvorenim dok grčke štediše stoje u dugim redovima na bankomatima da bi povukli svoje uštedjevine.\nTom odlukom se drži otvorenom eventualna neophodna finansijska pomoć Atini, ali se ne obezbedjuju dalja sredstva. Centralna banka je saopštila da bi mogla da razmotri pružanje sredstava, ali nije bilo nagoveštaja rešenja u zastoju izmedju Grčke i medjunarodnih kreditora.\nGrčki ministar finansija Janis Varufakis je sugerisao da Atina možda neće u utorak da plati milijardu i osam stotina miliona dolara koje duguje Medjunarodnom monetarnom fondu. On je ukazao da je Evropska centralna banka, još jedan od grčkih zajmodavaca, profitirala od grčkih državnih obveznica 2014. i da bi jednostavno trebalo da prebaci ta sredstva MMF-u kako bi pokrila isplatu tog dela dugovanja.\nDirektorka Medjunarodnog monetarnog fonda Kristin Lagard je navela da je razočarana zastojem u razgovorima izmedju Grčke i zajmodavaca, ali nije pomenula da bi Centralna banka mogla da plati dug MMF-u.\nOna je ukazala kako i dalje veruje da je neophodan balansiran pristup u cilju ponovnog uspostavljanja ekonomske stabilnosti i rasta u Grčkoj, uz odgovarajuće strukutrne i fiskalne reforme podržane adekvatnim finansijskim i dužnicki održivim merama.\nU Vašingtonu, Bela kuća je saopštila da su predsednik Barak Obama i nemačka kancelarka Angela Merkel razgovarali telefonom i složili se da je od "kritične važnosti" da Grčka nastavi ekonomske reforme i rast u okviru 19 člane evrozone.\nPredsednik Evropske centralne banke Mario Dragi je istakao da centralna banka tesno saradjuje sa grčkom bankom u cilju održanja finansijske stabilnosti. Medjutim, grčke štediše, zabrinute da će vladini funkcioneri uvesti ograničenja na povučena sredstva, stoje u redovima kako bi podigli gotov novac sa svojih računa. U nekim bankomatima je nestalo novca.\nTakodje danas, grčki parlament je glasao u prilog zahteva premijera Cirpasa da se 5. jula održi rferendum o uslovima medjunarodnog paketa finansijske pomoći koji zajmodavci žele da Grčka prihvati.\nCipras je rekao da "ljudi moraju da odluče bez ucene" i dodao da vlada apeluje da se glasa NE ukoliko se predlozi ne promene.\nFrancuski premijer Manuel Vals je upozorio da postoji "stvarni rizik" da Grčka napusti evrozonu ukoliko grčki birači na referendumu kažu "ne" ovim predlozima.\nVals je, pak, odbio da osudi odluku grčke vlade da održi referendum, jer smatra da nije za kritiku zatražiti od naroda da izrazi svoja demokratska prava. Vals je istakao kako i dalje veruje da je sporazum moguć i pozvao grčku vladu da se vrati za pregovarački sto.


Poboljšati sistemsku podršku - Mingl\n“Profesori se trude da budu senzibilisani, da prilagode program i da atmosferu prilagode najbolje što mogu", istakla je Cvetković.\nMnogi profesori, međutim, ne znaju na koji način bi to bilo najbolje, pa onda krenu pogrešnim koracima ili to učine ne konsultujući se sa osobom sa hendikepom i onda to na kraju, u nekim slučajevima, ne ispadne kako treba, ukazala je Cvetković.\nPrema njenim rečima, nedostatak literature u elektronskoj formi samo je jedna od barijera u obrazovanju osoba sa hendikepom.\nPoseban problem pravi i nepripremljenost profesora da prilagode svoj program, ali i nepristupačnost objekata, poput ulaza u obrazovnu ustanovu, naglasila je Cvetković.\nOna tvrdi da ponekad i sami roditelji mogu biti barijera mladima prilikom obrazovanja, kada smatraju da je to za njih previše komplikovano ili se plaše da puste svoje dete, misleći da neće moći da se zaposli sa željenim fakultetom.\nCvetković objašnjava da na fakultet ide ili sa nekim ili sama koristeći štap, dok beleške uglavnom hvata laptopu.\nTako i piše testove kada su u pitanju neka esejska pitanja, a kada su pitanja zatvorenog tipa onda joj neko zapisuje odgovore i čita pitanja.\nPrema njenim rečima, do sada nije imala problem da se integriše u sredinu i ima dosta prijatelja sa kojima se druži.\nIpak, kako kaže, to zavisi od mnogo faktora, poput okruženja, toga kako se profesori i nastavnici postave još od nižih razreda, kasnije kolega na fakultetu i samih osoba sa hendikepom.\n“Da bi se osoba sa hendikepom u druženju osetila poželjno, potrebno je da je ljudi prihvate kao običnu osobu, jer u suštini to i jeste, ali joj je potreban neki vid podrške”, naglasila je Cvetković.\nOna misli da je potrebno poboljšati sistemsku podršku, jer je mnogim osobama sa hendikepom potreban asistent, a do njih se teško dolazi.\nNavodi da bi bilo poželjno i da sva literatura bude u elektronskoj formi, ali da je potrebno i da se profesori bolje prilagode osobama sa hendikepom, posebno kada im je nepristupačan neki deo predmeta.


Youth Corners of Trust and Peace u Travniku - Travnik-grad.info\n9. Marta 2020. 9. Marta 2020. travnik-grad\tCEM, Travnik, Youth Corners of Trust and Peace\nProjekat doprinosi razvoju trajnih veza saradnje, razumijevanja i prijateljstva među mladima različitog etničkog porijekla iz tri bh. grada (Sarajevo, Srbac i Travnik), kroz organizaciju razmjena i izgradnju „omladinskih kutaka“. Prošlog vikenda mladi iz Srpca bili su domaćini svojim vršnjacima iz Sarajeva i Travnika, po „homestay“ principu, koji podrazumijeva smještaj u porodicama. Učesnici razmjene imali su priliku upoznati Srbac, posjetiti manastir Osovicu i Bardaču, a domaćini iz Srpca organizovali su i obilazak Banja Luke.\nU sklopu posjete Travniku Centar za edukaciju mladih organizovao je obilazak grada sa svojim gostima, a CEM-ovi volonteri su im pričali o njegovim brojnim kulturno-historijskim znamenitostima i popularnim turističkim lokacijama: Rodnoj kući Ive Andrića, Šarenoj džamiji, tvrđavi Stari grad, Nadbiskupskoj gimnaziji, Crkvi Svetog Ivana Krstitelja, Crkvi uspenja presvete Bogorodice, sahat kulama i drugim objektima koji svjedoče bogatoj historiji Travnika. Kiša nije uspjela pokvariti raspoloženje, pa su druženje završili na Vlašiću, uživajući u zimskim ljepotama i čistom zraku.\nProjekat „Youth Corners of Trust and Peace“ nastavlja se u aprilu, kada će biti organizovano trodnevno „homestay“ druženje svih učesnika u Sarajevu. Sudeći po pozitivnim reakcijama mladih koji učestvuju u projektu, sigurno je da će se slične razmjene realizovati i nakon završetka ovog projekta.\nNosilac projekta je Udruženje „C.E.Z.A.R.“ iz Srpca, a implementira ga uz podršku Američke ambasade u BiH.\n← Održana Druga matematička olimpijada Srednje Bosne\nAjša Trako pobjednica “Druge matematičke olimpijade” Srednje Bosne →\nPodjela bajramskih paketića na Pedijatrijskom odjelu JU Bolnica Travnik\n10. Avgusta 2019. 11. Avgusta 2019. travnik-grad


"Nasa Borba" - Potpisan Ugovor vredan 40 miliona USD\nutorak, 21. april 1998.\nKOMPANIJA "BRACA KARIC"\nPotpisan Ugovor vredan 40 miliona USD\nBeograd. - Ugovor o izgradnji i projektovanju Inzenjersko tehnickog fakulteta u ruskom gradu Jakutsku, potpisan juce, predstavlja jos jedno priznanje kompaniji "Braca Karic", rekao je tom prilikom Dragomir Karic, potpredsednik BK Grupe. Objekat na kome ce pored domacih biti angazovane i ruske firme, vredan 40 miliona dolara, na povrsini od 12,5 hiljada kvadratnih metara, bi usprkos teskim vremenskim uslovima, i kratkoj gradjevinskoj sezoni trebalo je da bude gotov za dve godine.\nIstakavsi visoki kvalitet izgradjenih objekata, koje je BK Grupa do sada gradila na teritoriji Ruske Federacije, Jurij Buslajev, ministar gradjevina republike Saha, najavio je i nove projekte izgradnje skola i stambenih objekata.\nVlada Republike Srbije, prema recima Dejana Kovacevica, ministra gradjevina, uvek je spremna da podrzi nase gradjevinske firme angazivane u Ruskoj Federaciji, a podrska se pre svega ogleda u cinjenici da sve ugovorom preuzete obaveze budu ispunjene.


Ambasador Kine u BiH boravio u službenoj posjeti gradonačelniku Miliću\nHome Novosti Gradske novosti Ambasador Kine u BiH boravio u službenoj posjeti gradonačelniku Miliću\nU službenoj posjeti gradonačelniku Brčko distrikta BiH Siniši Miliću boravio je ambasador Narodne Republike Kine u BiH Njegova ekselencija Ji Ping.\nGradonačelnik i ambasador razmijenili su mišljenja o mogućnostima za konkretniju saradnju NR Kine i Brčko distrikta BiH.\n„Razgovarano je o infrastrukturnim projektima koje Brčko distrikt BiH planira da realizuje, a ambasador Ping je izrazio interesovanje za saradnju sa Distriktom, kako u ovoj oblasti, tako i u oblasti energetike, transporta, poljoprivrede te telekomunikacija“, saopšteno je iz Kabineta gradonačelnika.\nNa sastanku je istaknuto da polovina od ukupnog broja kineskih trgovaca u Bosni i Hercegovini radi upravo na području distrikta Brčko, te da je ova lokalna zajednica otvorena sredina u kojoj oni ostvaruju svoj ekonomski interes, ali i žive i obrazuju se.\nKineski ambasador, koji je nakon posjete gradonačelniku posjetio i kineske trgovce u Brčkom, istakao je da su, prema ranijim razgovorima, oni zadovoljni odnosom sa lokalnim vlastima i građanima, te da upravo u Brčko distriktu BiH imaju dobar ambijent za poslovanje.\nRazgovarano je i o kulturnoj razmjeni, te napomenuto da su ove godine u Brčkom održani Dani kineske kulture na kojima je predstavljena tradicija ove zemlje.\nGradonačelnik Siniša Milić rekao je da Brčko kao lokalna zajednica izuzetno poštuje kineski narod i kinesku državu i zahvalio ambasadoru Jingu na posjeti, te ga pozvao na Biznis forum Brčko distrikta BiH koji će biti održan u oktobru.\nPrethodni postOdvoz otpada iz Brčkog u Zvornik\nSledeći postU planu izmjene regulacionih planova Centar I i Rijeke II\nRedakcija Portala - September 13, 2017 0\nAleksandar Mirković i Petar Ivanović, šahisti Šahovske škole “Velemajstor” Brčko, postigli su dobar rezultat na Ekipnom prvenstvu Republike Srpske u Istočnom Sarajevu, a u...


By AdnaMarch 31, 2022Vijesti\nUnited Grupa, vodeći telekomunikacijski i medijski operater u Jugoistočnoj Evropi, čiji je član Telemach BH, objavila je danas da donira ukupno milion eura pomoći koja će biti upućena za dvije humanitarne organizacije u Ukrajini.\nNovac će biti doniran Međunarodnom medicinskom korpusu, za pružanje prve pomoći i hitne medicinske njege i Bright Kids Charity, ukrajinskoj organizaciji posvećenoj pružanju pomoći bolesnoj, ugroženoj i djeci sa invaliditetom.\n„Ništa na ovom svijetu nije vrijednije od ljudskog života, a naša najvažnija dužnost kao ljudskih bića je da učinimo sve što je u našoj moći da održimo mir. Kao Ukrajinka čija je porodica još uvijek tamo, ovaj rat je za mene i lična tragedija.”, rekla je Victoriya Boklag, izvršna direktorica United Grupe.\nNovac će se koristiti za obezbjeđivanje osnovnih životnih potreba, hrane i skloništa za civile, posebno porodice sa djecom.\nOvom donacijom United Grupa dodatno podržava ranije provedene aktivnosti pojedinih članica usmjerene na pomoć žrtvama rata u Ukrajini, kojima svi zajedno nastavljaju pomagati.\nKada je u pitanju Telemach BH, riječ je o finansijskoj donaciji Udruženju pomozi.ba namijenjenoj za nabavku lijekova Ukrajinicima, podrška izbjeglicama iz Ukrajine smještenim u Bosni i Hercegovini, te omogućavanje besplatnih poziva na sve fiksne i mobilne mreže u Ukrajinu sa fiksne mreže Telemach BH kako bi u svakom trenutku izbjeglicama i našim korisnicima omogućili kontakte sa članovima porodice i prijateljima.


Digitalna privreda trpi posledice pandemije, većina sektora beleži pad prihoda | Original\nNajvrednije evropske digitalne kompanije, uključujući i startape, izgubile su ukupno 383 milijarde evra u vrednosti od 31. januara ove godine, što je pad od čak 33 odsto.\nJedne od retkih kompanija koje u ovom periodu doživljavaju rast su one čije su usluge i servisi dostupni milionima ljudi iz sigurnosti njihovih domova, rezultati su istraživanja koje je sprovela Inicijativa Digitalna Srbija.\nKako ova kriza utiče na domaću digitalnu privredu naročito je važno ako znamo da je ona u poslednjem periodu beležila nemali rast — rekordni prošlogodišnji izvoz iznosio je 1,4 milijarde evra, dok su Beograd i Novi Sad prepoznati u izveštaju Startup Genome-a kao relevantni za razvoj startapa, posebno u domenu razvoja video-igara i blockchaina.\nAnalizirajući odgovore na upitnike koje su za ovu priliku popunjavale domaće digitalne kompanije, startapi, frilenseri i tradicionalne kompanije Inicijativa Digitalna Srbija došla je do zaključka da je kriza izazvana pandemijom Covid-19 različitno pogodila različite segmente digitalne privrede:\nVećina startapa i digitalnih kompanija već oseća negativne posledice pandemije. Startapi ipak beleže veći pad prodaje — čak dve trećine u procentu većem od 60. Polovina digitalnih kompanija i frilensera beleži pad prihoda veći od 30 odsto.\nIz Inicijative Digitalna Srbija navode da podaci koji su predstavljeni u ovom izveštaju su u najvećoj meri zasnovani na odgovorima na upitnike, posebno kreirane za ovo istraživanje, na koje je do sada odgovorilo više od 300 pojedinaca. Prikupljanje podataka se vrši i dalje, a rezultati se ažuriraju na redovnom nivou.\nTagovi: covid-19 digitalna privreda inicijativa digitalna srbija korona virus koronavirus pandemija posledice\nBudi zdravBesplatni saveti lekara na DokTok platformi\nBudi aktuelanPrvi put u istoriji napravljena detaljna geološka karta Meseca


Privrednici Srebrenika i načelnik Omerović održali sastanak - povoljniji ambijent za privrednike - Radio Srebrenik\nPrivrednici Srebrenika i načelnik Omerović održali sastanak – povoljniji ambijent za privrednike\nU Srebreniku je, krajem prošle sedmice, održan radni sastanak Udruženja privrednika Srebrenik sa načelnikom Općine Srebrenik Nihadom Omerovićem i šefovima općinskih službi.\nSastanak je iniciran od strane privrednika, a razgovor se vodio na temu poboljšanja i izgradnje povoljnijeg ambijenta za privredu i privrednike na području naše općine.\nSastanku je prisustvovao i Željko Babić, predsjednik Obrtničke komore TK-a, koji je istakao izuzetno pozitivne primjere djelovanja i rada Obrtničke komore na području našeg kantona, ali i naših vrijednih obrtnika koji kroz svoje projekte povlače značajna sredstva za svoj rad i djelovanje.\nPredsjednik Udruženja privrednika Sulejman Hercegovac je istakao da je saradnja ovog udruženja i Općine Srebrenik tradicionalno dobra, ali u posljednje vrijeme je došlo do stagnacije, koju bi privrednici željeli otkloniti. -“Kreiranje povoljnijeg poslovnog ambijenta je zajednički cilj kome svi trebaju težiti”, -istakao je Hercegovac, a osvrnuo se i na rad aktualnog saziva Općinskog vijeća koje po njemu nije baš radilo onako kako se to od njega očekivalo.-” Fiskalni i parafiskalni nameti i obaveze bi trebali biti manji, što bi našim privrednicima olakšalo poslovanje i opstanak na tržištu”,- istakao je Hercegovac.\nPozvao je takođe i na bolju koordinaciju udruženja i Općine Srebrenik, sa svim našim predstavnicima na višim nivoima vlasti, kantonalnim, federalnim i državnim, a sve u cilju otklanjanja zakonskih propisa i prepreka koje sputavaju naše privrednike.\nOpćinski načelnik, gospodin Nihad Omerović je istakao značaj rada i djelovanja svih naših privrednih subjekata, onih koji jesu i koji nisu članovi udruženja, jer svi oni učestvuju u kontinuiranoj izgradnji i razvoju naše općine, i upošljavajući veliki broj naših sugrađana.\nU protekle dvije godine Općinsko vijeće je znatno smanjilo obaveze privrednim subjektima, koje su sada među najnižim na području TK-a. U narednoj godini se planira otvorenje nove poslovne zone na lokalitetu Brezje ( Tinja) za koju su konačno pribavljene sve dozvole, saglasnosti i odobrenja.\nStrategija razvoja Općine Srebrenik za period 2010. – 2030. je usvojena na Općinskom vijeću, a realizacija predviđenih projekcija će se pratiti zajedno sa svim privrednim subjektima naše Općine.\nZajednički prijedlog i zaključak je da se oformi privredni savjet od osam članova, koji će sačinjavati općinski načelnik, predsjednik Udruženja privrednika, privrednici, ali i predsjednici klubova političkih stranaka koje participiraju u Općinskom vijeću, a čiji zadatak će biti priprema novog prijedloga i programa mjera za kreiranje što povoljnijeg poslovnog ambijenta na području Općine Srebrenik.\nOpćina Srebrenik je i sada, bez obzira na subjektivne i objektivne poteškoće ipak vrlo prepoznatljivo, uočljivo i poželjno mjesto na karti BiH i Balkana, za biznis, ulaganja, prosperitet, rad a prije svega siguran i miran život.\nSrebrenik tako sigurno korača putevima prosperiteta i razvoja koji će se bez sumnje nastaviti i u narednom periodu.\nPrethodni članakPred meč protiv Estonije atmosfera u reprezentaciji na visokom nivou\nNaredni članakObustavljen saobraćaj na putu Srebrenik- Tuzla


Predsednik Thaçi odlikovao pale borce u bici na Majdanu i Meljanici ordenom „Heroj Kosova“ - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi odlikovao pale borce u bici na Majdanu i Meljanici ordenom „Heroj Kosova“\nPriština, 26. april 2019. godine – Predsednik Republike Kosovo Hashim Thaçi, danas je učestvovao na Spomen akademiji za pale borce u bici na Majdani i Meljanici .\nPredsednik Thaçi je rekao da je danas poseban dan, ne samo za Šaljsku Bajgoru i Kosovo, nego je poseban dan za albansku naciju.\n„Odajući počast 141. Brigadi „Mehë Uka“, iz operativne zone Šalje, na 20. godišnjicu bitke koja se odvijala na Majdanu i Meljanici, mi odajemo počast palim borcima za slobodu, invalidima, odajemo počast porodicama palih boraca, odajemo počast svakom saborcu koji je učestvovao u tim bitkama, odajemo počast izuzetnoj žrtvi Oslobodilačke vojske Kosova, odajemo počast prošlosti i dobijamo energiju za budućnost“, rekao je predsednik Thaçi.\nŠef države je istakao da je ovo današnje ujedinjenje svih ljudi, ne samo iz Šaljske Bajgore, već i ujedinjenje novih energija za poštovanje slavne prošlosti, svete Oslobodilačke vojske Kosova.\n„Budite ubeđeni, dok poštujemo te vrednosti, uzvišene vrednosti, najsvetije koje imamo kao zemlja, kao država, kao društvo, dakle borbu Oslobodilačke vojske Kosova, bićemo na sigurnom putu za budućnost. Za našu razvojnu budućnost, za Kosovo u NATO-u, u Evropskoj uniji i sa stalnim i posebnim odnosima sa Sjedinjenim Američkim Državama“, rekao je predsednik Thaçi.\nKada govorimo o borbi u Šaljskoj Bajgori, predsednik Thaçi je rekao da govorimo o borbi Kosova, govorimo o Oslobodilačkoj vojsci Kosova.\nNa osnovu svojih ustavnih i zakonskih nadležnosti, predsednik Thaçi je odlikovao ordenom „Heroj Kosova“ pale borce: Ameta Haxhu, Asllana Cimilija, Envera Musu, Esata Mehollija, Qazima Cimilija, Rrustema Hysenija, Sokola Pretenija, Shemsiju Istrefija dhe Xhemaila Haxhu.


PREDSEDNIK VUČIĆ EKSKLUZIVNO ZA KURIR TV: Voleo bih da Lašet bude kancelar, ali će najverovatnije biti Olaf, videćemo VIDEO\nŠEFICA ZELENIH NEĆE SEVERNI TOK 2: Ne smemo dozvoliti Rusima da nas ucenjuju 13\t26\nKsenija Prodanović\t 26.09.2021. 22:19h\n"Logično voleo bih da to bude Lašet i to nije nikakva tajna mi pripadamo istoj političkoj grupaciji. Ali koliko ova istraživanja pokazuju to je da će Olaf Šulc najverovatnije biti kancelar. Videćemo kako će sve to da se završi", rekao je Vučić za Kurir TV.\nMalo su krenuli da se vraćaju CDU i CSU bilo je 26,20 sada je 25,22 videćemo kako će da se završi. Prilično neizvesna trka. Mislim da su najmanje šanse za Zelene da imaju kancelara, ali zeleni u ovoj kombinaciji takozvane "semafor" koalicije mogu da dobiju mesto ministra spoljnih poslova, što je značajna stvar razume se za celu Evropu.\n"Tako da, komplikovano je i dalje, a nikako ne isključujte mogućnost velike kolaicije, ali opet u zavisnosti od toga ko je prvi, a ko je drugi ko bi bio kancelar, a ko ministar spoljnih poslova, sada je pitanje da li će koalicija semafor imati 50 plus ili će im trebati linke kao četvrta, a linke je u spoljnoj politici veoma naklonjena Srbiji , tako da mnogo kombinacija ima", rekao je predsednik Srbije Aleksandar Vučić za Kurir TV.\nBLOG UŽIVO DAN D ZA NEMAČKU: Socijaldemokrate povećale prednost ali to ne znači da će Šolc biti kancelar, kobna greška CDU\nnemački izboriAleksandar Vučićbundestagkoalicijaprognoze\nTRAMP POKREĆE SVOJU DRUŠTVENU MREŽU: Bivši američki predsednik želi da se odupre tiraniji tehnoloških giganata 2\nPRIPADNICA MAORA POSTALA PRVA GENERALNA GUVERNERKA NA NOVOM ZELANDU: Obećala da će se zalagati za prava migranata FOTO 1


Podrška Evropske unije upravljanju migracijama u Republici Srbiji Međunarodni dan migranata obeležen širom Srbije - Podrška Evropske unije upravljanju migracijama u Republici Srbiji\n02. februar 2018.\nMeđunarodni dan migranata obeležen širom Srbije\nU okviru Podrške Evropske unije upravljanju migracijama u Republici Srbiji, u 12 prihvatnih i centara za azil obeležen je 18. decembar, Međunarodni dan migranata.\nTim povodom, u saradnji sa Komesarijatom za izbeglice i migracije Republike Srbije, od 17. do 19. decembra 2017. godine organizovan je niz aktivnosti u prihvatnim centrima Principovac, Subotica, Obrenovac, Divljana, Bosilegrad, Vranje, Preševo, Bujanovac, Pirot i Dimitrovgrad, kao i u centima za azil u Bogovađi i Tutinu.\nMigranti su se u velikom broju odazvali i učestvovali u različitim radionicama i manifestacijama. Posebna pažnja posvećena je najmlađima, pa su mališani učestvovali u izradi novogodišnjih ukrasa i kitili zajedničke prostorije.\nZa decu iz Prihvatnog centra Divljana, koja pohađaju Osnovnu školu u Beloj Palanci, organizovana je kreativna radionica za izradu ukrasa i kićenje prostorija Na sličan način su ovaj dan proveli i mališani iz Prihvatnog centra u Bosilegradu, kao i u Pirotu i Dimitrovgradu, gde su odrasli imali priliku da predstave i degustiraju hranu pripremljenu po receptima njihove nacionalne kuhinje.\nVeče nacionalne kulture i kuhinje organizovano je i u Prihvatnom centru u Vranju, dok je u Prihvatnom centru u Bujanovcu organizovan maskenbal i radionica za izradu tradicionalnih slatkiša za decu. U Prihvatnom centru u Preševu mališani su učestvovali u kreativnoj radionici i pisali poruke prijateljstva i želja koje su kačili na helijumske balone i simbolično pustili da odlete u nebo.\nU Obrenovcu, Bogovađi i Tutinu migranti su imali priliku da provere svoja znanja i umeća takmičenjem u različitim društvenim igrama i da se na taj način međusobno bolje upoznaju.\nSve aktivnosti imale su isti cilj – da omoguće razmenu iskustava, bolje upoznavanje i međusobno razumevanje migranata i lokalnog stanovništva.\nUjedinjene nacije su 2000. godine proglasile 18. decembar Međunarodnim danom migranata. Od tada ovaj datum obeležava veliki broj međunarodnih, međuvladinih i nevladinih organizacija i institucija širom sveta, sa ciljem da se istakne značaj pitanja migracija i zaštite osnovnih ljudskih prava i sloboda migranata.


52. BEMUS: Otkazana su tri koncerta - Dan u Beogradu\nNaslovna » Izlasci » Festivali » 52. BEMUS: Otkazana su tri koncerta\n52. BEMUS: otkazani koncerti\n52. BEMUS: Otkazana su tri koncerta\nNeko drugi 31. oktobar 2020. Festivali Postavite komentar\nZbog trenutne nepovoljne situacije sa virusom korona u Beogradu došlo je do otkazivanja tri koncerta na ovogodišnjem 52. BEMUS-u.\nBeogradske muzičke svečanosti koje bi trebalo da se održe od 1. do 13. novembra 2020. u organizaciji Centra beogradskih festivala, najavili smo na OVOM LINKU.\nIpak, ima izmena.\nPijanistkinja Marta Argerič otkazala svoj dolazak u Beograd, na preporuku ličnog lekara da ne putuje u trenutnoj epidemiološkoj situaciji.\nNažalost, zato je otkazan koncert na Svečanom otvaranju 52. BEMUS-a koji je bio zakazan za nedelju, 1. novembar, kada je čuvena pijanistkinja trebalo da nastupi u Kolarčevoj zadužbini uz pratnju Simfonijskog orkestra RTS sa dirigentom Luisom Gorelikom. Ovom prilikom bilo je planirano i izvođenje dela nedavno preminule kompozitorke Isidore Žebeljan.\nUlaznice za koncert Marte Argerič i Simfonijskog orkestra RTS se mogu zameniti ili se novac može povratiti na blagajni Kolarca od utorka, 3. novembra.\nKoncert gitarskog kvarteta 40 Fingers na programu BEMUS-a, koji je trebalo da se održi u Kombank dvorani 4. novembra, otkazan je se zbog nemogućnosti umetnika da doputuju iz Italije iz epidemioloških razloga.\nZa sve informacije o novom datumu koncerta ovog sastava i zameni ulaznica možete se obratiti isključivo kancelariji Gitar Art festivala putem mejl adrese: office@gaf.rs\nKoncert Big benda RTS-a sa solistima, koji je trebalo da se održi 6. novembra u okviru programa 52. BEMUS-a u Kolarčevoj zadužbini, otkazan je usled bolesti izvođača. Bilo je planirano da pred beogradsku publiku, osim Big benda RTS-a, izađu i pijanista Peter Rajter, saksofonista Frančesko Sančuti, trombonista Samuel Blaser i trubač Martin Auer.\nVeć kupljene ulaznice za koncert se mogu zameniti za bilo koji program na ovogodišnjem festivalu, u istoj kategoriji cene, ili se novac može povratiti na blagajni Kolarčeve zadužbine.\nTagovibemus covid-19 festivali izlasci jesen u beogradu klasika kolarac koncerti muzika virus korona\nPrethodni Meridianbet: Šest predloga za klađenje na NFL + bonus dobrodošlice\nSledeći Meridian: Ovaj kazino nagrađuje sa 250.000 dinara (plus besplatni spinovi)


UPFBiH: Poziv bankama da ne povaćavaju kamate | Zivinice.ba\nUPFBiH: Poziv bankama da ne povaćavaju kamate\nAutor: Šefik Gadžo 06.05.2020 10:59\nSarajevo, 06. maj/svibanj 2020. – Udruženje poslodavaca Federacije Bosne i Hercegovine posljednjih dana obaviješteno je od određenog broja članica da su im poslovne banke sa kojima sarađuju najavile povećanje kamata u narednom periodu. U Udruženju poslodavaca FBiH smatraju da je, ukoliko su ove informacije tačne pa čak i ukoliko je ta opcija navedena u ugovorima koje banke imaju sa privrednim društvima,povećanje kamata sasvim neprimjereno.\n„Od banaka u narednom periodu očekujemo da pokažu malo više društvene odgovornosti u smislu očuvanja radnih mjesta i privrednih subjekatakoji su njihovi najznačajniji klijenti. Također očekujemo da u prvom planuposlovanja banaka bude opštedruštveni interes, a ne briga za vlastiti profit“, naglašavaju iz UPFBiH.\nIz UPFBiH će pratiti situaciju sanajavljenim povećanjem kamata te ukoliko do toga dođe, bit će zatražena intervencija nadležnih institucija i o tome će obavijestiti javnost./Almasa Bajrić/


Ništa nas neće zaustaviti u obračunu sa korupcijom i kriminalom, ovo je tek početak\nPoruka potpredsednika Vlade\nNišta nas neće zaustaviti u obračunu sa korupcijom i kriminalom\n25.11.2012. 22:51h 25.04.2017. 20:34h\nAleksandar Vučićkaže da zbog borbe protiv korupcije sada ima više neprijatelja nego ikada, ali je uveren da će nakraju pravda pobediti\nBEOGRAD - Potpredsednik Vlade Srbije Aleksandar Vučić kaže da zbog borbe protiv korupcije sada ima više neprijatelja nego ikada, ali je poručio da će u toj borbi "skuplje prodati kožu nego što su (neki) mislili".\n"Pošteno ću se boriti i uveren sam da će na kraju krajeva sistem pravde pobediti, a kakav će ishod na kraju da bude, u smislu moje lične i političke borbe, to je neizvesno. Danas imam i u ličnom i političkom smislu više neprijatlja nego ikada", kazao je Vučić.\nTo su, prema njegovim rečima, "ljudi koji će naći hiljadu argumenata da kažu sve najlošije i najgore jer niko neće da dozvoli da ono što je stvarao protivpravnim putem godima ili decenijama, sada izgubi za sedam, 10 ili 20 dana". "Njihov odgovor će biti još žešći i još jači, ali jedino što mogu da garantujem ljudima u Srbiji je da ću skuplje prodati kožu nego što su mislili", kazao je Vučić.\nPrvi potpredsednik vlade Aleksandar Vučić kaže da se privođenjem funkcionera pojedinih stranaka u dosadašnjoj borbi protiv korupcije ne udara ni na jednu stranku, već na kriminalce, a da među predmetima koji se ispituju ima četiri ili pet ogromnih, "koji su počeli da tresu Srbiju ili će je tek protresti".\n"Azotara i Agrobanka su dva primera predmeta na kojima rade najozbiljniji stručnjaci i ljudi, oni rade danonoćno na 24 predmeta, koje nismo izmislili mi. Oni su od vitalnih interesa za našu zemlju, jer je tu 15 velikih privatizacija sprovedeno na loš način…Tu ima četiri ili pet strašno važnih predmeta, ogromnih, koji su ili počeli da tresu Srbiju ili će tek protresti, koji obuhvataju politički, ekonomski, establišment podzemlja, ako mogu tako da kažem, i sve ćete da vidite kako je uvezano", rekao je Vučić.\nPrvi potpredsednik vlade je odbacio kritike o selektivnosti u borbi protiv korupcije, navodeći da u borbi protiv korupcije neće biti nikakve selekcije.\n"Tu se ne udara na DS, tu se udara na kriminalce, a sud će reći da li smo u pravu ili ne", rekao je Vučić, a na pitanje da li se udara na SPS, budući da je među privedenima juče i Radoslav Vujačić, rekao da misli da je on u SPS i u "Srbijagasu".\n"Tu su umešane velike firme, kompanije, velika i moćna imena, kao što je očigledno da su umešane i političko finansijske strukture koje su uvek i u svemu. (Zvonimir) Nikezić je veliki stručanjak, ne postoji privatizacija koja je bez njega sprovedena, kao ni banka koja je bez njegovog mešanja sprovela restrukturiranje. Sve što uzmete, tu je taj čovek", rekao je Vučić.\nNa pitanje da li će uspeti u borbi protiv korupcije, on je odgovorio da će se pošteno boriti i da je uveren da će na kraju pravda pobediti.\n"Kakav će konačan ishod da bude u smislu lične i političke borbe, to je veoma neizvesno. Danas imam i u političkom i u ličnom smislu više neprijatelja nego ikada…Znam da će njihov odgovor biti još žešći i jači, ali garantujem da ću skuplje prodati kožu nego što su mislili", rekao je Vučić.


RTCG - Radio Televizija Crne Gore - Nacionalni javni servis :: Politika :: Promovisaćemo NATO politiku otvorenih vrata\n11. 12. 2019. 13:00 >> 13:00 0\nBOŠKOVIĆ U TIRANI\nUspješni integracioni procesi na Zapadnom Balkanu garantuju mir i bezbjednost u cijeloj Evropi, poručio je ministar Predrag Bošković, na sastanku ministara odbrane Američko-jadranske povelje A-5 u Tirani.\nSastanku su prisustvovali ministri odbrane zemalja članica, Republike Albanije, Bosne i Hercegovine, Republike Hrvatske, Sjeverne Makedonije i Sjedinjenih Američkih Država, kao i zemalja posmatrača Republike Kosovo i Republike Slovenije.\nMinistri odbrane, osvrnuli su se na posljedice razornog zemljotresa u Albaniji i istakli solidarnost i spremnost za podršku albanskom narodu, ukazujući istovremeno na značaj regionalne saradnje u kriznim situacijama.\nKako je saopšteno iz Ministarstva odbrane, govoreći o regionalnoj saradnji i modalitetima njenog daljeg razvoja, Bošković je poručio da Američko-jadranska povelja predstavlja značajan forum za promovisanje evroatlantskih aspiracija, kao i snažan instrument jačanja regionalne saradnje u domenu odbrane.\nMinistar je poručio da je Crna Gora posvećena nastavku dobrosusjedske saradnje i istakao da će Crna Gora i dalje promovisati NATO politiku "otvorenih vrata".\nU tom kontekstu, ministar je ukazao na ostvareni napredak Republike Sjeverne Makedonije i poručio kako će njeno buduće članstvo u Alijansi biti još jedan korak naprijed ka dostizanju trajnog mira u regionu.\nBošković je pozdravio usvajanje Programa reformi u Bosni i Hercegovini i pozitivne pomake u formiranju državne vlasti.\n“Na kraju sastanka, potpisana je Zajednička izjava ministara odbrane država članica A5,čime se potvrđuje snažna posvećenost daljem unaprjeđenju regionalne odbrambene saradnje, u cilju promocije trajnog mira, stabilnosti I bezbjednosti regiona Zapadnog Balkana”, saopšteno je iz Ministarstva odbrane.\nNa marginama sastanka ministara odbrane Američko–jadranske povelje, ministar odbrane Predrag Bošković sastao se sa kosovskim kolegom Rustemom Berišom, sa kojim je razmijenio mišljenje o odbrambenoj bilateralnoj saradnjii o modalitetima za njeno dalje unaprjeđivanje”, saopšteno je iz Ministarstva odbrane.